4. การประกอบธุรกิจแต่ละสายผลิตภัณฑ์

1.  ลักษณะผลิตภัณฑ์และบริการ

ผลิตภัณฑ์ของบริษัท ประกอบด้วยกลุ่มผลิตภัณฑ์ 5 กลุ่มหลัก ได้แก่

1.  กลุ่มผลิตภัณฑ์บัลลาสต์ และหม้อแปลงไฟฟ้า

บริษัทเป็นผู้ผลิตเพียงรายเดียวในประเทศที่มีสินค้าในกลุ่มผลิตภัณฑ์บัลลาสต์ ครบทุกรุ่น ตั้งแต่รุ่นเล็ก
ถึงรุ่นใหญ่ ซึ่งถือเป็นจุดเด่นที่สำคัญของบริษัท โดยประโยชน์และการทำงานของบัลลาสต์
เพื่อเป็นส่วนประกอบหนึ่งของหลอดไฟฟ้านั้น จะมีการทำงานดังนี้

แผนภาพแสดงการทำงานของบัลลาสต์

[]

ภาพที่ 1 แสดงการทำงานของวงจรหลอดฟลูออเรสเซนต์ขณะไม่สับสวิตช์

[]

ภาพที่ 2 เมื่อสับสวิตช์จะทำให้สตาร์ทเตอร์ทำงานและเกิดมีกระแสไฟฟ้าไหลผ่านบัลลาสต์

[]

ภาพที่ 3 เมื่อสตาร์ทเตอร์เปิดวงจรจะเกิดการเหนี่ยวนำแรงดันสูงขึ้นที่ขั้วหลอดทำให้หลอดติดไฟ

แผนภาพแสดงการทำงานของบัลลาสต์ (ต่อ)

[]

ภาพที่ 4 เมื่อหลอดไฟติดแล้วสตาร์ทเตอร์จะหยุดทำงาน
โดยบัลลาสต์จะทำหน้าที่จ่ายกระแสไฟให้กับหลอดตลอดเวลาที่เปิดไฟ

ผลิตภัณฑ์บัลลาสต์ สามารถแบ่งออกเป็นประเภทใหญ่ได้ 2 ประเภท คือ

1.  บัลลาสต์ขดลวดแกนเหล็ก

2.  บัลลาสต์อิเลคทรอนิคส์

โดยบริษัทมีกำลังการผลิตจริงในปัจจุบัน สำหรับบัลลาสต์แต่ละประเภท ดังนี้

+------------------------------------+---------------------------------+
| ประเภท                             | กำลังการผลิตจริงในปัจจุบัน            |
|                                    |                                 |
|                                    | (ชิ้น / เดือน)                     |
+------------------------------------+---------------------------------+
| 1. บัลลาสต์ขดลวดแกนเหล็ก              | 300,000                         |
+------------------------------------+---------------------------------+
| 2. บัลลาสต์อิเลคทรอนิคส์                | 2,000                           |
+------------------------------------+---------------------------------+

ประโยชน์ของบัลลาสต์คือ เป็นอุปกรณ์ที่เพิ่มค่าความสว่างให้กับหลอดไฟ
ทำให้กระแสไฟที่จ่ายเข้าสู่หลอดมีความคงที่ ซึ่งจะช่วยให้แสงสว่างมีความคงที่ ไม่เกิดการกระพริบ
และทำให้อายุการใช้งานของหลอดไฟนานขึ้น ซึ่งอุปกรณ์ไฟฟ้าโดยส่วนใหญ่จำเป็นจะต้องใช้บัลลาสต์
ซึ่งบัลลาสต์ชนิดที่นิยมใช้งานในปัจจุบัน คือ บัลลาสต์ขดลวดแกนเหล็ก ซึ่งจะมีอายุการใช้งานประมาณ
10 ปีขึ้นไป สำหรับบัลลาสต์อิเลคทรอนิคส์ นั้น มีอายุการใช้งานเฉลี่ยเพียง 1 – 3 ปี เท่านั้น
และมีจำนวนครั้งการเปลี่ยนบ่อยกว่าบัลลาสต์ขดลวดแกนเหล็ก ทำให้การสั่งซื้อบ่อยครั้งกว่า
แต่สามารถประหยัดไฟได้ประมาณร้อยละ 30 อย่างไรก็ตามบัลลาสต์อิเลคทรอนิคส์
ยังไม่ค่อยเป็นที่นิยมมากนักในปัจจุบัน

ทั้งนี้ รายได้ส่วนใหญ่ของบริษัทมาจากการจำหน่ายสินค้ากลุ่มผลิตภัณฑ์บัลลาสต์ ซึ่งที่ผ่านมา
บริษัทมีการพัฒนาและผลิตบัลลาสต์ออกมาหลายรุ่น โดยบัลลาสต์นอกจากจะสามารถแบ่งออกเป็น 2
ประเภทหลัก คือ บัลลาสต์ขดลวดแกนเหล็ก และบัลลาสต์อิเลคทรอนิคส์ แล้ว
ยังสามารถแบ่งเป็นบัลลาสต์ตามประเภทการใช้งานกับหลอดไฟฟ้าชนิดต่าง ๆ ดังนี้

1.  บัลลาสต์สำหรับหลอดไฟในอาคาร บ้านเรือน

-   บัลลาสต์สำหรับหลอดฟลูออเรสเซนต์

เป็นบัลลาสต์ที่ใช้ตามบ้านเรือนทั่วไป มีขนาดตั้งแต่ 10 13 18 32 และ 36 วัตต์
บัลลาสต์ประเภทนี้เป็นที่นิยมใช้งานโดยทั่วไป มีความพิเศษในด้านความทนทาน
และมีวิธีการติดตั้งที่ง่ายจึงทำให้มีการนิยมใช้กันอย่างแพร่หลายมาก ปัจจุบัน การจำหน่ายแบ่งเป็น 2
ลักษณะ คือ จำหน่ายเป็นบัลลาสต์เปล่า
และจำหน่ายเป็นบัลลาสต์ที่ประกอบโคมเสร็จเรียบร้อยพร้อมใช้งานได้ทันที
นอกจากนี้ทางบริษัทยังได้รับมาตรฐาน TUV SUD จากประเทศเยอรมันนี
ซึ่งถือเป็นมาตรฐานที่ได้รับการยอมรับสูงสุดในยุโรป
บริษัทเป็นบริษัทแรกในประเทศไทยที่ได้รับการรับรองมาตรฐานดังกล่าว

ภาพตัวอย่างผลิตภัณฑ์

[]

บัลลาสต์สำหรับหลอดฟลูออเรสเซนต์ : Fluorescent lamp ballast

-   บัลลาสต์ประหยัดไฟเบอร์ 5 สำหรับหลอดฟลูออเรสเซนต์

เป็นบัลลาสต์ประหยัดไฟที่พัฒนาขึ้นมาจากบัลลาสต์สำหรับหลอดฟลูออเรสเซนต์รุ่นธรรมดา
เป็นรุ่นที่เหมาะกับการใช้งานภายในอาคารสำนักงานต่าง ๆ
เนื่องจากมีข้อกำหนดตามพระราชกฤษฎีกาให้อาคารสูงและอาคารสำนักงานต่าง ๆ
และสถานที่ราชการ ต้องใช้อุปกรณ์ประหยัดไฟ
จึงทำให้บัลลาสต์รุ่นนี้มีการใช้งานอย่างมากในอาคารสูงต่าง ๆ ทั่วกรุงเทพมหานคร และปริมณฑล

ภาพตัวอย่างผลิตภัณฑ์

  []

บัลลาสต์ประหยัดไฟเบอร์ 5 สำหรับหลอดฟลูออเรสเซนต์ : Low Loss Fluorescent Lamp
Ballast

-   บัลลาสต์สำหรับหลอดคอมแพคฟลูออเรสเซนต์ (หลอดตะเกียบ)

เป็นบัลลาสต์ที่ใช้สำหรับหลอดตะเกียบประหยัดไฟ ซึ่งโดยปกติหลอดตะเกียบจะแบ่งเป็น 2 แบบ
โดยแบบแรก จะมีบัลลาสต์อิเลคทรอนิคส์ในตัว ซึ่งเมื่อบัลลาสต์เสีย
หรือหลอดหมดอายุก็จะต้องทิ้งทั้งหลอดไป
ส่วนอีกประเภทหนึ่งจะเป็นแบบที่มีการแยกบัลลาสต์และหลอดไฟออกจากกัน
ซึ่งเมื่อถึงเวลาหลอดหมดอายุ จะดำเนินการเพียงแค่เปลี่ยนหลอดไฟเท่านั้น
ซึ่งช่วยให้ประหยัดค่าใช้จ่ายได้ ประกอบกับโดยทั่วไปบัลลาสต์มีอายุการใช้งานประมาณ 10 ปีขึ้นไป
และหลอดตะเกียบมีคุณสมบัติในการประหยัดไฟ จึงทำให้มีการใช้งานกันอย่างแพร่หลายมาก
ทั้งในส่วนของอาคาร สำนักงาน และห้างสรรพสินค้า
ที่มีกฎหมายควบคุมเกี่ยวกับเรื่องการใช้อุปกรณ์ประหยัดไฟ
ส่งผลให้ความต้องการใช้งานบัลลาสต์ประเภทนี้เป็นที่นิยมใช้อย่างแพร่หลายด้วยเช่นกัน

ภาพตัวอย่างผลิตภัณฑ์

[]

บัลลาสต์สำหรับหลอดคอมแพคฟลูออเรสเซนต์ (หลอดตะเกียบ) : Compact Fluorescent Lamp
Ballast

-   บัลลาสต์อิเลคทรอนิคส์สำหรับหลอดฟลูออเรสเซนต์

เป็นบัลลาสต์รุ่นใหม่ที่เริ่มมีการใช้งานเพิ่มขึ้น เนื่องจากเป็นบัลลาสต์ที่ประหยัดไฟและให้ค่าความถี่สูง
ซึ่งการให้ค่าความถี่สูง จะช่วยให้แสงที่ได้ออกมาดูนุ่มนวลกว่า
ช่วยให้หลอดไฟให้แสงสว่างสม่ำเสมอเหมาะสำหรับการอ่านหนังสือ
หรือไม่ทำให้ปวดตาถ้าต้องทำงานภายใต้แสงเป็นเวลานาน
นอกจากนี้ยังช่วยประหยัดไฟและยืดอายุการใช้งานของหลอดไฟให้นานขึ้นกว่าเดิม
เนื่องจากไม่เกิดการกระพริบของหลอดขณะจุดติด
โดยบัลลาสต์ประเภทนี้ในช่วงแรกได้รับการตอบรับจากลูกค้าเป็นอย่างมาก
แต่ในปัจจุบันบัลลาสต์ประเภทนี้ยังไม่เป็นที่นิยมเท่าที่ควร
เนื่องจากถ้าเปรียบเทียบกับบัลลาสต์แบบขดลวดแกนเหล็กแล้ว
บัลลาสต์อิเลคทรอนิคส์จะมีอายุการใช้งานสั้นกว่ามาก
แม้ว่าบัลลาสต์ประเภทนี้จะช่วยประหยัดไฟได้มากกว่าบัลลาสต์แบบแกนเหล็กกว่าร้อยละ 30 ก็ตาม
ดังนั้นจึงมีการใช้งานเฉพาะในอาคารสูงและสถานที่ที่จำเป็นเท่านั้น ถ้าเป็นบ้านเรือนทั่วไปจะไม่นิยม
เนื่องจากไม่ต้องการเปลี่ยนบัลลาสต์บ่อย แม้ว่าจะประหยัดไฟได้มากก็ตาม อย่างไรก็ตาม
ทางบริษัทอยู่ระหว่างการพัฒนาสินค้าที่ทำให้บัลลาสต์อิเลคทรอนิคส์มีอายุการใช้งานนานขึ้นกว่าเดิม
และเมื่อเสียสามารถเปลี่ยนได้ง่ายเหมือนสตาร์ทเตอร์
ซึ่งจะทำให้ผู้ใช้ได้ประโยชน์ทั้งการประหยัดไฟ อายุการใช้งานที่ยาวนาน
และอุ่นใจหากมีปัญหาก็สามารถเปลี่ยนบัลลาสต์เองได้

ภาพตัวอย่างผลิตภัณฑ์

[]

บัลลาสต์อิเลคทรอนิคส์สำหรับหลอดฟลูออเรสเซนต์ : Electronic Fluorescent Lamp
Ballast

1.  บัลลาสต์สำหรับหลอดไฟฟ้าปล่อยประจุความเข้มสูง (HID) หรือหลอดไฟถนน

กลุ่มผลิตภัณฑ์บัลลาสต์สำหรับหลอดไฟฟ้าปล่อยประจุความเข้มสูง (HID) หรือหลอดไฟถนน นี้
ในช่วงแรกที่บริษัทเริ่มเป็นผู้ผลิต คู่แข่งขันที่สำคัญคือ สินค้าที่นำเข้าจากประเทศเยอรมันเท่านั้น
อย่างไรก็ตาม ในปัจจุบัน เริ่มมีผู้ผลิตในประเทศ และมีการนำเข้าจากต่างประเทศ
โดยการแข่งขันยังไม่มาก เนื่องจากยังมีผู้ผลิตน้อยรายอยู่
โดยผลิตภัณฑ์ในกลุ่มนี้เป็นรายการสินค้าที่บริษัทมีความสามารถในการผลิตเป็นที่ยอมรับจากลูกค้าและเป็นจุดขายที่สำคัญของบริษัทในขณะนี้
สำหรับกลุ่มลูกค้าของผลิตภัณฑ์ในกลุ่มนี้ จะครอบคลุมถึง กรมทางหลวง การรถไฟแห่งประเทศไทย
(สำหรับกลุ่มลูกค้าที่เป็นหน่วยงานราชการนั้น
บริษัทจะเป็นผู้จำหน่ายสินค้าโดยตรงให้กับบริษัทผู้ยื่นซองประกวดราคา
โดยบริษัทมิได้เข้าประมูลงานเองโดยตรงแต่อย่างใด) นอกจากนี้ยังมีกลุ่มลูกค้าประเภทโรงงานผลิต
เรือประมง อาคารสถานที่เฉพาะ อาทิเช่น สนามกีฬา ห้างสรรพสินค้า เป็นต้น

โดยผลิตภัณฑ์ในกลุ่มนี้ประกอบด้วย

-   บัลลาสต์สำหรับหลอดไฟเมอร์คิวรี่ (หลอดแสงจันทร์)

เป็นบัลลาสต์สำหรับหลอดไฟเมอร์คิวรี่ หรือหลอดแสงจันทร์
ซึ่งเป็นหลอดที่ใช้สารปรอทเป็นสารประกอบหลัก และให้แสงสีขาวสูง
ซึ่งเป็นหลอดไฟที่นิยมใช้งานภายในโรงงาน สนามกีฬา และตามถนนหนทางต่าง ๆ
ซึ่งบริษัทเป็นรายแรกของประเทศไทยที่ได้รับการรับรองมาตรฐานอุตสาหกรรม (มอก. 673 –
2530) เป็นระยะเวลามากกว่า 8 ปี นอกจากนี้ผลิตภัณฑ์นี้ยังช่วยทดแทนการนำเข้า
ซึ่งทางบริษัทเป็นผู้ผลิตรายแรก ๆ ของประเทศไทย
ที่สามารถผลิตสินค้าได้คุณภาพทัดเทียมกับสินค้าที่นำเข้าจากประเทศยุโรป
โดยบัลลาสต์สำหรับหลอดแสงจันทร์นี้ เป็นบัลลาสต์หลักที่ใช้กับไฟถนน ตามตรอกซอกซอย
ในกรุงเทพมหานคร และตามจังหวัดต่าง ๆ ของประเทศ

-   บัลลาสต์สำหรับหลอดไฟเมอร์คิวรี่ (หลอดแสงจันทร์) แบบประหยัดไฟ

เป็นบัลลาสต์สำหรับหลอดไฟเมอร์คิวรี่
หรือหลอดแสงจันทร์ที่พัฒนาขึ้นมาเพื่อให้ประหยัดไฟในการใช้งานตามถนนหลวง
เนื่องจากตามถนนหลักที่สำคัญในการสัญจรเดินทาง จะต้องเปิดไฟทุกวันโดยไม่มีวันหยุด
ทางบริษัทจึงได้พัฒนาบัลลาสต์ประเภทนี้ขึ้นมา จนกระทั่งมีคุณภาพดีกว่าสินค้าที่นำเข้าจากต่างประเทศ
นอกจากนี้บัลลาสต์ยังมีอายุการใช้งานที่นานกว่าเดิมมาก

ภาพตัวอย่างผลิตภัณฑ์

  []

บัลลาสต์สำหรับหลอดไฟเมอร์คิวรี่ หลอดแสงจันทร์ : High Pressure Mercury Vapor Lamp
Ballast

-   บัลลาสต์สำหรับหลอดไฟโซเดียม (High Pressure Sodium)

เป็นบัลลาสต์ที่ใช้งานกับหลอดไฟโซเดียมความดันสูง
ซึ่งเป็นหลอดไฟที่ใช้สารโซเดียมเป็นสารประกอบหลัก ซึ่งจะให้แสงสีเหลือง
ซึ่งแสงสีเหลืองเป็นสีที่ช่วยให้เห็นการเคลื่อนไหวของวัตถุได้ชัดเจนที่สุด
ทำให้เป็นหลอดไฟที่นิยมใช้ตามถนนหนทางทั่วประเทศ
ทั้งนี้บัลลาสต์ที่จะได้รับเลือกให้ใช้งานกับหลอดไฟถนนนั้น จะต้องผ่านการตรวจสอบจากกรมทางหลวง
ซึ่งบัลลาสต์ของบริษัทได้รับการคัดเลือกในการใช้งาน และปัจจุบันบัลลาสต์ที่ผลิตภายในประเทศไทย
และผ่านการรับรองดังกล่าวมีเพียง 2 – 3 รายเท่านั้น
โดยส่วนมากจะเป็นสินค้านำเข้าจากประเทศแถบยุโรปและออสเตรเลีย
โดยผลิตภัณฑ์ในกลุ่มนี้ของบริษัท สามารถใช้งานในราชการของกรมทางหลวง
และการไฟฟ้านครหลวง โดยบริษัทมีรุ่นประหยัดไฟพิเศษสำหรับการไฟฟ้านครหลวงโดยเฉพาะ
นอกจากนี้ในทุก ๆ ปีจะมีการซ่อมแซมและเปลี่ยนบัลลาสต์ใหม่ทั่วประเทศ
จึงทำให้เป็นบัลลาสต์ประเภทนี้มีการใช้งานอย่างต่อเนื่อง
และในปัจจุบันยังขยายการใช้งานไปยังลานจอดรถ วัดวาอาราม สนามบิน และสถานที่สำคัญอื่น ๆ
เนื่องจากแสงสีเหลืองของหลอดไฟโซเดียมจะช่วยเพิ่มความสวยงามให้กับสถานที่นั้น ๆ มากยิ่งขึ้น

-   บัลลาสต์สำหรับหลอดไฟโซเดียม (High Pressure Sodium) แบบประหยัดไฟ

เป็นบัลลาสต์สำหรับหลอดไฟโซเดียม แบบประหยัดไฟ
ซึ่งออกแบบมาเพื่อประโยชน์ในการเปิดใช้งานหลอดไฟทุกวันอย่างต่อเนื่อง
ทางบริษัทได้พัฒนาคุณภาพบัลลาสต์ให้สามารถประหยัดไฟได้มากขึ้น

ภาพตัวอย่างผลิตภัณฑ์

  []

  บัลลาสต์สำหรับหลอดไฟโซเดียม : High Pressure Sodium Lamp Ballast

-   บัลลาสต์สำหรับหลอดไฟเมทัลฮาไลด์

เป็นบัลลาสต์สำหรับหลอดไฟที่ใช้งานโดยทั่วไปภายในโรงงานอุตสาหกรรม สำนักงาน
และห้างสรรพสินค้า
เนื่องจากเป็นหลอดไฟประเภทใหม่ที่ให้ค่าความถูกต้องของสีมากกว่าหลอดไฟประเภทอื่น ๆ
(โดยจะให้แสงที่ใกล้เคียงกับแสงแดดมาก) และให้แสงสว่างกว่าเมื่อเทียบกับหลอดแสงจันทร์
ซึ่งหลอดไฟประเภทนี้กำลังได้รับความนิยมในการใช้งานอย่างแพร่หลาย
ส่งผลให้บัลลาสต์ประเภทนี้เป็นที่นิยมใช้งานมากขึ้นเช่นกัน

ภาพตัวอย่างผลิตภัณฑ์

[]

บัลลาสต์สำหรับหลอดไฟเมทัลฮาไลด์ Metal Halide Ballast

ในปัจจุบัน บริษัทมีกำลังการผลิตบัลลาสต์ แบ่งตามประเภทของหลอดไฟ ดังนี้

ปัจจุบันแม้ว่าตลาดผลิตภัณฑ์บัลลาสต์จะมีจำหน่ายทั้งชนิดขดลวดแกนเหล็ก และอิเลคทรอนิคส์
แต่เนื่องจากความนิยมในการใช้งาน
ผู้บริโภคโดยส่วนใหญ่ยังคงให้ความสนใจเลือกใช้บัลลาสต์ประเภทขดลวดแกนเหล็กเป็นส่วนใหญ่
จากอายุการใช้งานที่ยาวนานกว่า และมีราคาจำหน่ายถูกกว่าบัลลาสต์อิเลคทรอนิคส์
ดังนั้นในปัจจุบันบริษัทจึงมีกำลังการผลิตบัลลาสต์ประเภทขดลวดแกนเหล็กกว่าร้อยละ 99
ของกำลังการผลิตทั้งหมด
อย่างไรก็ตามในขณะที่ทั่วโลกกำลังให้ความสนใจกับกระแสการอนุรักษ์และประหยัดพลังงานเพื่อช่วยลดภาวะโลกร้อนในขณะนี้
อาจส่งผลให้ผู้บริโภคหันมาให้ความสนใจต่อผลิตภัณฑ์บัลลาสต์อิเลคทรอนิคส์เพิ่มมากขึ้น
จากคุณสมบัติช่วยประหยัดพลังงาน ซึ่งในมุมมองของบริษัทมีความเห็นว่า
กระแสภาวะโลกร้อนเพิ่งเริ่มเกิดขึ้นเมื่อไม่นาน ดังนั้นผู้บริโภคจึงยังอยู่ระหว่างการรับรู้
และเพิ่งเริ่มปรับเปลี่ยนพฤติกรรมเท่านั้น ทางบริษัทจึงคาดการณ์ว่า
กระแสความนิยมของบัลลาสต์อิเลคทรอนิคส์จะยังไม่ปรับเปลี่ยนเพิ่มขึ้นอย่างกะทันหันภายในระยะเวลาสั้น
ๆ แต่อย่างใด ประกอบกับที่ผ่านมา บัลลาสต์อิเลคทรอนิคส์ ได้เกิดขึ้นในตลาดมาเป็นเวลานานกว่า
10 ปีแล้ว โดยชูจุดเด่นด้านการประหยัดพลังงานกว่าบัลลาสต์ขดลวดแกนเหล็ก
แต่ที่ผ่านมาก็ไม่ได้ทำให้กระแสความนิยมใช้งานบัลลาสต์ขดลวดแกนเหล็กลดลงไปจากเดิมแต่อย่างใด
ดังนั้นกำลังการผลิตในปัจจุบันของบริษัทที่เน้นการผลิตบัลลาสต์ขดลวดแกนเหล็กเป็นส่วนใหญ่
จึงเป็นกำลังการผลิตที่สอดคล้องกับสภาพความเป็นจริงที่เกิดขึ้นในปัจจุบัน

ทั้งนี้สามารถแบ่งข้อมูลกำลังการผลิตของบัลลาสต์แต่ละประเภทในปัจจุบัน ได้ดังนี้

+------------------------------------+----------------+----------------+
| ประเภท                             | กำลังการผลิตจริง  | กำลังการผลิตสูงสุด |
|                                    |                |                |
|                                    | (ชิ้น / เดือน)    | (ชิ้น / เดือน)    |
+------------------------------------+----------------+----------------+
| 1. บัลลาสต์ขดลวดแกนเหล็ก              |                |                |
+------------------------------------+----------------+----------------+
| -   บัลลาสต์สำหรับหลอดไฟในอาคาร       |                |                |
|     บ้านเรือน                        |                |                |
+------------------------------------+----------------+----------------+
| -   บัลลาสต์สำหรับหลอดฟลูออเรสเซนต์     | 200,000        | 500,000        |
+------------------------------------+----------------+----------------+
| -   บัลลาสต์ประหยัดไฟเบอร์ 5           | 50,000         | 150,000        |
|     สำหรับหลอดฟลูออเรสเซนต์           |                |                |
+------------------------------------+----------------+----------------+
| -                                  | 30,000         | 100,000        |
|   บัลลาสต์สำหรับหลอดคอมแพคฟลูออเรสเซนต์ |                |                |
|     (หลอดตะเกียบ)                   |                |                |
+------------------------------------+----------------+----------------+
| -                                  |                |                |
| บัลลาสต์สำหรับหลอดไฟปล่อยประจุความเข้มสูง |                |                |
|     (HID)                          |                |                |
+------------------------------------+----------------+----------------+
| -   บัลลาสต์สำหรับหลอดไฟเมอร์คิวรี่       | 10,000         | 40,000         |
|     (ไฟแสงจันทร์)                    |                |                |
+------------------------------------+----------------+----------------+
| -   บัลลาสต์สำหรับหลอดไฟโซเดียม (High  | 5,000          | 40,000         |
|     Pressure Sodium)               |                |                |
+------------------------------------+----------------+----------------+
| -   บัลลาสต์สำหรับหลอดไฟเมทัลฮาไลด์     | 5,000          | 40,000         |
+------------------------------------+----------------+----------------+
|   2. บัลลาสต์อิเลคทรอนิคส์              | 2,000          | 20,000         |
+------------------------------------+----------------+----------------+

หมายเหตุ เป็นกำลังการผลิตสำหรับ 1 กะ

สาเหตุที่กำลังการผลิตจริงของบริษัทยังมีส่วนต่างจากกำลังผลิตสูงสุดอยู่มาก
เนื่องจากทางบริษัทจะมีกำลังการผลิตเกินกว่าการผลิตปกติเป็น 1 เท่า
เพื่อรองรับต่อการผลิตที่เป็นช่วงหน้าขาย (high season) อย่างไรก็ตาม
กำลังการผลิตส่วนที่เหลือจะเป็นการรองรับกับยอดการส่งออกที่จะเพิ่มขึ้นต่อไป
นอกจากนี้กำลังการผลิตของบัลลาสต์ ขึ้นอยู่กับกำลังการผลิตของเครื่องขึ้นรูปโลหะเป็นสำคัญ
ดังนั้นกำลังการผลิตบัลลาสต์ที่นำเสนอดังกล่าวข้างต้น จะอ้างอิงกับกำลังการผลิตของเครื่องจักร
ส่วนการเพิ่มกำลังการผลิตให้เต็มกำลังการผลิต
จะเป็นเพียงเฉพาะในส่วนของการเพิ่มกำลังคนเพื่อรองรับการผลิตเป็นสำคัญ
ซึ่งคาดว่าจะต้องใช้เวลาประมาณ 1 เดือน

เนื่องจากบริษัทเป็นผู้ผลิตบัลลาสต์ไฟถนนเป็นรายแรก ๆ ของประเทศไทย
และยังสามารถทดแทนการนำเข้าจากต่างประเทศได้
โดยเฉพาะบัลลาสต์สำหรับการใช้งานกับหลอดไฟถนน
ทางบริษัทจึงได้ผ่านการรับรองมาตรฐานอุตสาหกรรม (มอก. 673 – 2530)
เป็นรายแรกของประเทศ และเป็นเพียงรายเดียว มานานกว่า 8 ปี
ส่งผลให้กรมทางหลวงของประเทศไทย รวมถึงลูกค้าในต่างประเทศ อาทิเช่น ซีเรีย
ซาอุดิอาระเบีย อียิปต์ จอร์แดน บังกลาเทศ สิงคโปร์ ฟิลิปปินส์ มาเลเซีย เวียดนาม กัมพูชา พม่า
ฯลฯ ให้ความไว้วางใจในผลิตภัณฑ์ของบริษัท
และได้รับการคัดเลือกเพื่อสั่งซื้อและใช้งานมาอย่างต่อเนื่องยาวนาน

ปัจจุบันบริษัทมีกำลังการผลิตบัลลาสต์สำหรับหลอดไฟฟลูออเรสเซนต์ ติดอันดับสูงสุด 1 ใน 5
ของประเทศไทย หากเพิ่มกำลังการผลิตให้มากกว่าเดิม จะสามารถปรับอันดับสูงสุดเป็น 1 ใน 3
ได้ ซึ่งที่ผ่านมาบริษัทมีส่วนแบ่งการตลาดไม่มากนัก
ตลาดของผลิตภัณฑ์ประเภทนี้เป็นตลาดที่มีขนาดใหญ่กว่าตลาดบัลลาสต์สำหรับหลอดไฟถนนมาก
ดังนั้นทางบริษัทจึงมีนโยบายเพิ่มโอกาสที่จะขยายส่วนแบ่งการตลาดได้เพิ่มขึ้นอีกมากในอนาคต
การเพิ่มยอดขายส่วนของบัลลาสต์สำหรับหลอดไฟฟลูออเรสเซนต์
จัดเป็นส่วนหนึ่งของแผนการขยายตลาดมาตลอด

สำหรับตลาดบัลลาสต์สำหรับหลอดไฟฟลูออเรสเซนต์ในประเทศไทยในปัจจุบันนั้น
จะมีผู้ผลิตรายใหญ่อยู่ 2 – 3 ราย ที่เป็นผู้ครองส่วนแบ่งตลาดสูงสุด
ดังนั้นผู้ผลิตดังกล่าวจะมีความได้เปรียบทางด้านต้นทุนการผลิตจากการประหยัดจากขนาด
(Economies of scale) เมื่อเทียบกับขนาดกำลังการผลิตที่บริษัทมีอยู่ แต่อย่างไรก็ตาม
หนึ่งในกลุ่มผลิตภัณฑ์สำหรับหลอดไฟฟลูออเรสเซนต์ที่บริษัทมีความสามารถในการแข่งขันทางด้านราคาได้กับผู้ผลิตรายใหญ่ดังกล่าวคือ
ผลิตภัณฑ์บัลลาสต์ประหยัดไฟเบอร์ 5 สำหรับหลอดไฟฟลูออเรสเซนต์
เป็นผลิตภัณฑ์ที่บริษัทสามารถพัฒนาการผลิตจนมีต้นทุนการผลิตอยู่ในระดับที่สามารถแข่งขันทางด้านราคาได้
และช่วยให้การทำตลาดของสินค้าดังกล่าวสามารถแข่งขันได้กับผู้ผลิตรายอื่นในตลาดทุกระดับ

นอกจากนี้
บริษัทยังมีจุดแข็งเป็นอย่างยิ่งสำหรับบัลลาสต์หลอดไฟถนนหรือบัลลาสต์สำหรับหลอดไฟฟ้าปล่อยประจุความเข้มสูง
(HID)
ซึ่งขณะนี้บริษัทเป็นผู้ผลิตรายใหญ่ในประเทศไทยและเป็นผู้ผลิตที่มีจำนวนรุ่นของผลิตภัณฑ์มากที่สุด
อย่างไรก็ตาม ปัจจุบันหลอดไฟถนนได้ถูกพัฒนาโดยปรับกำลังวัตต์ให้ต่ำลง
เพื่อจะสามารถนำมาใช้งานภายในอาคาร (Indoor) ได้ เช่น
หลอดไฟที่ติดภายในห้างสรรพสินค้าชั้นนำ สนามบินสุวรรณภูมิ เป็นต้น ซึ่งคาดว่า
จะเป็นช่องทางด้านการตลาดที่กำลังจะขยายตัวต่อไป ซึ่งปัจจุบันตลาดบัลลาสต์ไฟถนน
ยังมีขนาดตลาดที่เล็ก แต่ขณะเดียวกันก็เป็นตลาดที่สามารถสร้างอัตราการทำกำไรได้สูง
ทำให้บริษัทมีความได้เปรียบในการแข่งขัน

เนื่องจากบริษัท เป็นผู้ผลิตบัลลาสต์ที่มีความหลากหลายในรุ่นและประเภทต่าง ๆ
ของบัลลาสต์มากที่สุดในประเทศไทย จึงทำให้มีหลาย ๆ
โครงการได้ติดต่อเข้ามาเพื่อขอให้ทางบริษัทผลิตบัลลาสต์หรือหม้อแปลงเฉพาะให้กับโครงการต่าง ๆ
เช่น บัลลาสต์ลดระดับกำลังไฟฟ้าสำหรับกรมทางหลวง
บัลลาสต์สำหรับหลอดพิเศษที่ใช้ตามทางแยกต่าง ๆ ที่ต้องการแสงพิเศษ
นอกจากนี้ยังเป็นผู้ที่มีประสบการณ์มากในการแก้ปัญหาเกี่ยวกับเรื่องแสงสว่าง
ทำให้มีลูกค้าติดต่อเข้ามาเพื่อขอให้เข้าไปแก้ไขปัญหาในระบบและสั่งซื้อผลิตภัณฑ์ของทางบริษัทไปใช้ในโครงการ
โดยบริษัทมีการรับประกันคุณภาพของสินค้าเพื่อสร้างความแตกต่างจากคู่แข่งขัน
โดยสินค้าของบริษัทจะมีระยะเวลาการรับประกันคุณภาพ ตั้งแต่ 1 ปี – 5 ปี

นอกจากนี้ ทางบริษัทยังมีความได้เปรียบในด้านต่าง ๆ เกี่ยวกับผลิตภัณฑ์ ได้แก่ การมีห้องปฏิบัติการ
(Lab) และหน่วยวิจัยและพัฒนาผลิตภัณฑ์ (Research and Development) ที่ทันสมัย
จนทำให้สามารถออกแบบรูปแบบของบัลลาสต์ให้เหมาะสมกับการใช้งานของหลอดไฟฟ้าแต่ละประเภทได้
ซึ่งหลอดไฟบางประเภทมีขนาดเฉพาะตัว หรือมีขนาดเล็กมาก
โดยทางบริษัทสามารถออกแบบได้ตามความต้องการของลูกค้าในแต่ละราย
ซึ่งถือเป็นความแตกต่างด้านการให้บริการที่สำคัญของบริษัท
และถือเป็นความได้เปรียบจากคู่แข่งขันอย่างหนึ่ง

1.  ผลิตภัณฑ์หม้อแปลงสำหรับหลอดฮาโลเจน

ผลิตภัณฑ์หม้อแปลงจะทำหน้าที่แปลงไฟฝั่งขาเข้าให้ไฟฝั่งขาออกลดลงหรือมากขึ้น
เพื่อให้เข้ากับอุปกรณ์ไฟฟ้า ซึ่งจะต่างจากบัลลาสต์โดย
บัลลาสต์จะทำหน้าที่กำหนดกระแสไฟฟ้าเพื่อให้เหมาะสมกับหลอดแต่ละชนิด โดยหลอดฮาโลเจน
จะเป็นหลอดไฟที่ต้องใช้หม้อแปลงไฟฟ้าเป็นส่วนประกอบแทนการใช้บัลลาสต์ ซึ่งหลอดฮาโลเจน
เป็นหลอดที่ให้แสงสีนวล มักนิยมใช้ตกแต่งตามตู้โชว์ หรือร้านเครื่องประดับ
และในปัจจุบันมีการใช้แพร่หลายมากขึ้น ทั้งในห้างสรรพสินค้า สำนักงาน โชว์รูมแสดงสินค้า ฯลฯ
เป็นต้น โดยหม้อแปลงสำหรับหลอดฮาโลเจนจะมีทั้งแบบที่เป็นแกนเหล็กและแบบอิเลคทรอนิคส์

ภาพตัวอย่างผลิตภัณฑ์

[]

หม้อแปลงสำหรับหลอดฮาโลเจน : Safety Isolating Transformer for Halogen Lamp

ภาพตัวอย่างผลิตภัณฑ์

[]

หม้อแปลงสำหรับหลอดฮาโลเจน : Electronic Transformer for Halogen Lamp

หม้อแปลงสำหรับหลอดฮาโลเจนที่บริษัทผลิตและจำหน่ายนั้น จะแบ่งออกเป็น 2 ประเภทหลัก ๆ
ได้แก่ หม้อแปลงแบบขดลวดแกนเหล็กเหนี่ยวนำ และหม้อแปลงแบบอิเลคทรอนิคส์
ซึ่งทั้งสองแบบจะมีลักษณะเด่นและด้อยแตกต่างกัน หม้อแปลงแบบขดลวดแกนเหล็ก
ทางบริษัทมีกำลังการผลิตอยู่ที่ 30,000 – 50,000 ชิ้นต่อเดือน ซึ่งบริษัทได้เป็นหนึ่งในรายแรก ๆ
ของประเทศไทยที่ผลิตสินค้าดังกล่าว เพื่อจัดจำหน่ายภายในประเทศ
โดยสามารถทดแทนการนำเข้าจากประเทศเยอรมัน และอิตาลีได้ จนเป็นที่ยอมรับในตลาดหม้อแปลง
ว่าผลิตภัณฑ์ของทางบริษัทมีความโดดเด่นและยังสามารถส่งออกไปจำหน่ายยังต่างประเทศ อาทิเช่น
สิงคโปร์ (สินค้าได้ผ่านการทดสอบและการรับรองคุณภาพมาตรฐานจากประเทศสิงคโปร์) ฟิลิปปินส์
เวียดนาม ฯลฯ ได้

ในส่วนของหม้อแปลงอิเลคทรอนิคส์นั้น ทางบริษัทได้ผลิตและจำหน่ายมาเป็นเวลากว่า 4 – 5 ปี
โดยทางบริษัทได้พัฒนาต่อยอดจากการผลิตและจำหน่ายหม้อแปลงแบบขดลวดแกนเหล็ก
ซึ่งมีอายุการใช้งานยาวนาน แต่มีน้ำหนักมาก
ลูกค้าหลายรายต้องการสินค้าที่มีน้ำหนักเบาและประหยัดไฟกว่า
แม้ว่าอายุการใช้งานจะไม่ยาวนานเท่าหม้อแปลงแบบขดลวดแกนเหล็กก็ตาม
ในปัจจุบันทางบริษัทมีกำลังการผลิตและจำหน่ายหม้อแปลงอิเลคทรอนิคส์ เดือนละ 10,000 –
15,000 ชิ้นต่อเดือน นอกจากนี้ทางบริษัทยังมีสินค้าประเภทโคม Track Light
(ชุดโคมสำหรับหลอดฮาโลเจน) มาต่อยอดการจำหน่ายสินค้า
โดยจะติดตั้งหม้อแปลงลงไปในโคมเพื่อพร้อมใช้งานได้ทันที
เพื่อเสนอเป็นอีกหนึ่งทางเลือกให้กับลูกค้า

กำลังการผลิตหม้อแปลงสำหรับหลอดฮาโลเจน

  2. กลุ่มผลิตภัณฑ์หลอดไฟฟ้า

  2.1 ผลิตภัณฑ์หลอดไฟฟ้าแบบปล่อยประจุความเข้มสูง (HID)

ในขณะนี้ทางบริษัทอยู่ระหว่างการเริ่มผลิตสินค้าในกลุ่มผลิตภัณฑ์หลอดไฟฟ้าแบบปล่อยประจุความเข้มสูง
(HID) โดยผลิตภัณฑ์ที่ได้เริ่มดำเนินการผลิตไปแล้ว ได้แก่ หลอดไฟโซเดียมความดันสูง และ
หลอดไฟเมทัลฮาไลด์ โดยได้วางแผนการผลิตหลอดไฟแสงจันทร์ ต่อจากหลอดไฟทั้ง 2
ประเภทดังกล่าว โดยบริษัทมีกำลังการผลิตสูงสุดประมาณ 30,000 ชิ้นต่อเดือน
ทั้งนี้ตลอดระยะเวลาที่ผ่านมา ทางบริษัทได้นำเข้าผลิตภัณฑ์ดังกล่าวจากต่างประเทศมาจำหน่าย
แต่ในขณะนี้ทางบริษัทได้ลงทุนในเครื่องจักร รวมถึงอุปกรณ์ที่ใช้ในการผลิต
โดยได้รับการถ่ายทอดเทคโนโลยีการผลิตจากต่างประเทศ รวมถึงมีการเรียนรู้
วิจัยและพัฒนาอย่างต่อเนื่องด้วยตัวเอง โดยบุคลากรที่มีความรู้ ความสามารถของบริษัท
ผลิตภัณฑ์หลอดไฟที่ทางบริษัทจะเป็นผู้ดำเนินการผลิต แบ่งออกเป็น 3 ประเภท ดังนี้

  2.1.1 หลอดไฟแสงจันทร์ (High Pressure Mercury Vapour Lamp)

หลอดไฟแสงจันทร์ เป็นหลอดไฟความดันสูงที่นิยมใช้ตามถนนหนทาง ตรอกซอยต่าง ๆ
โรงงานอุตสาหกรรม และสนามกีฬา
เป็นหลอดไฟที่พัฒนาขึ้นมาให้ส่องสว่างโดยมีค่าความสว่างมากกว่าหลอดไส้และอายุการใช้งานยาวนานกว่ามาก
ปัจจุบันทางบริษัทได้ทำการจัดจำหน่ายหลอดแสงจันทร์ให้กับลูกค้า โดยการนำเข้ามาเพื่อจัดจำหน่าย
โดยขณะนี้ทางบริษัทอยู่ระหว่างการเริ่มผลิต
โดยหลอดแสงจันทร์นี้เป็นหนึ่งในหลอดความดันสูงที่ทางบริษัทกำลังดำเนินการผลิต
โดยจะเป็นรายแรกในประเทศไทยที่สามารถผลิตหลอดไฟประเภทนี้ได้
อย่างไรก็ตามในขณะนี้ทางบริษัทได้จำหน่ายหลอดไฟแสงจันทร์ควบคู่กับบัลลาสต์
โดยจัดเป็นแพ็คเกจในราคาพิเศษ เมื่อซื้อพร้อมกับอุปกรณ์และบัลลาสต์

ปัจจุบัน บริษัทมียอดจำหน่ายหลอดไฟแสงจันทร์ประมาณ 2,000 - 3,000 ชิ้นต่อเดือน

  []ภาพตัวอย่างผลิตภัณฑ์

หลอดไฟแสงจันทร์ : Hight Pressure Mercury Vapour Lamp

  2.1.2 หลอดไฟโซเดียมความดันสูง

หลอดไฟโซเดียมความดันสูง คือ หลอดไฟถนนแสงสีเหลืองที่มักจะใช้งานตามถนนหนทางทั่วประเทศ
เนื่องจากแสงสีเหลืองเป็นแสงที่เห็นได้ชัดเจน เมื่อมีสิ่งเคลื่อนไหว เช่น เมื่อคนวิ่งผ่านถนน
หรือรถวิ่งผ่าน ภายใต้แสงนี้จะช่วยให้เห็นได้ชัด
นอกจากนี้หลอดยังให้แสงมากเมื่อเปรียบเทียบต่อวัตต์ถึง 157 ลูเมนต่อวัตต์
ซึ่งเมื่อเทียบกับหลอดแสงจันทร์ที่มีค่าความสว่างเพียง 50 - 60 ลูเมนต่อวัตต์ (ค่าลูเมนคือ
หน่วยสำหรับวัดปริมาณแสงที่เปล่งออกจากดวงไฟ ซึ่งหากมีค่าลูเมนมาก
เท่ากับค่าแสงที่ออกมามีมาก)
หลอดไฟโซเดียมนี้ทางบริษัทเป็นผู้ผลิตและจัดจำหน่ายพร้อมอุปกรณ์และโคมไฟ
ซึ่งที่ผ่านมาทางหน่วยงานราชการหลายแห่งมีการสั่งซื้อจากบริษัทมาอย่างต่อเนื่อง โดยตั้งแต่ปี 2554
เป็นต้นมา
ทางบริษัทฯได้เริ่มจำหน่ายหลอดไฟโซเดียมความดันสูงที่บริษัทได้ผลิตโดยผลิตภัณฑ์หลอดไฟโซเดียมความดันสูงที่บริษัทฯผลิตเป็นส่วนผลิตภัณฑ์ที่ได้รับการ
ซึ่งสินค้าของบริษัทจะมีคุณภาพของสินค้าและภาพลักษณ์ที่ดีกว่าสินค้าจากประเทศจีนที่จำหน่ายอยู่โดยทั่วไปในตลาด
และจะใช้การรับประกันคุณภาพของสินค้า 1 ปีเต็มเป็นจุดขายที่สำคัญ

ปัจจุบัน บริษัทมียอดจำหน่ายหลอดไฟโซเดียมความดันสูงประมาณ 2,500 - 4,000 ชิ้นต่อเดือน
และมีกำลังการผลิตตามรายละเอียดดังต่อไปนี้

กำลังการผลิตหลอดไฟโซเดียมความดันสูง

[]ภาพตัวอย่างผลิตภัณฑ์

หลอดโซเดียมความดันสูง

3.  หลอดไฟเมทัลฮาไลด์

หลอดไฟเมทัลฮาไลด์ เป็นหลอดไฟรุ่นใหม่ที่กำลังเริ่มใช้กันอย่างแพร่หลาย
หลอดเมทัลฮาไลด์เป็นหลอดความดันสูงที่ให้ค่าความถูกต้องของสีได้ดีที่สุดเมื่อเทียบกับหลอดแสงจันทร์และหลอดโซเดียมความดันสูง
ในปัจจุบันหลอดเมทัลฮาไลด์กำลังเป็นที่นิยมเพิ่มขึ้นโดยเฉพาะหลอดขนาดเล็กเริ่มมีการนำมาใช้งานภายในห้างสรรพสินค้าและในสำนักงาน
รวมถึงโชว์รูม สถานที่จัดแสดงสินค้าต่าง ๆ
โดยบริษัทได้จำหน่ายหลอดดังกล่าวมาหลายปีจนมีความรู้และความชำนาญในหลอดประเภทนี้อย่างมาก
นอกจากนี้ทางบริษัทยังได้เริ่มผลิตหลอดเมทัลฮาไลด์มาแล้วเป็นระยะเวลาหนึ่ง
และอยู่ระหว่างการพัฒนาคุณภาพของหลอดให้ดียิ่งขึ้นกว่าเดิม
และมีคุณภาพมาตรฐานสามารถแข่งขันได้ในระดับโลก

ปัจจุบัน บริษัทมียอดจำหน่ายหลอดไฟเมทัลฮาไลด์ประมาณ 3,500 - 5,000 ชิ้นต่อเดือน
และมีกำลังการผลิตตามรายละเอียดดังต่อไปนี้

กำลังการผลิตหลอดไฟเมทัลฮาไลด์

[]ภาพตัวอย่างผลิตภัณฑ์

หลอดเมทัลฮาไลด์

  2.2 ผลิตภัณฑ์หลอดไฟฟ้าแบบใช้ภายในอาคาร

  2.2.1 ผลิตภัณฑ์หลอดไฟฟลูออเรสเซนต์ (หลอดนีออน)

หลอดฟลูออเรสเซนต์เป็นอีกผลิตภัณฑ์หนึ่ง ที่บริษัทได้นำเข้ามาเพื่อจัดจำหน่าย
และเป็นหลอดไฟที่ให้แสงสว่างมากและมีค่าสีที่ดี ซึ่งมีทั้งสีขาว (Daylight) และสีเหลือง
(Warmwhite)
โดยบริษัทได้คัดเลือกหลอดฟลูออเรสเซนต์ที่มีคุณภาพจากโรงงานที่มีคุณภาพเยี่ยมเพื่อนำเข้ามาจัดจำหน่าย
และข้อมูลจากการสำรวจแนวโน้มของผู้บริโภคในปัจจุบันส่วนใหญ่จะพบว่า
ผู้บริโภคนิยมซื้อโคมไฟสำหรับหลอดฟลูออเรสเซนต์แบบพร้อมติดตั้ง หรือที่เรานิยมเรียกกันว่า
รางนีออนประกอบเสร็จพร้อมหลอด แทนการจัดซื้อเพียงบัลลาสต์หรือรางนีออนแยกกัน
(รางนีออนประกอบเสร็จพร้อมหลอด มีส่วนประกอบคือ โคม(รางนีออน), หลอดฟลูออเรสเซนต์,
สตาร์ทเตอร์, บัลลาสต์สำหรับหลอดฟลูออเรสเซนต์)
การนำเข้าเพื่อจัดจำหน่ายหลอดไฟฟลูออเรสเซนต์
จึงถือเป็นการเพิ่มช่องทางการขายและเพิ่มรายได้อีกทางหนึ่ง
นอกจากนั้นการเพิ่มผลิตภัณฑ์รางนีออนประกอบเสร็จพร้อมหลอด
ก็มีส่วนช่วยให้บริษัทสามารถขายบัลลาสต์และโคมไฟเพิ่มขึ้นอีกด้วย

ภาพตัวอย่างผลิตภัณฑ์

[]

หลอดฟลูออเรสเซนต์

2.2.2 หลอดคอมแพคฟลูออเรสเซนต์ (หลอดตะเกียบ)

หลอดคอมแพคฟลูออเรสเซนต์หรือหลอดตะเกียบ คือหลอดฟลูออเรสเซนต์ T4, T2
ที่นำมาขดจากทรงยาวให้เป็นทรง U, 2U, 3U และทรงเกลียว
ทำให้ได้ทรงที่สั้นลงเพื่อนำประกอบกับขั้วหลอด E27, E14 เพื่อจะสามารถติดตั้งในโคมดาวไลท์
Downlight ได้

หลอดคอมแพคฟลูออเรสเซนต์ หรือ หลอดตะเกียบมีชื่อเรียกอีกอย่างหนึ่งว่าหลอดประหยัดไฟ
ซึ่งก็คือหลอดตะเกียบที่มีบัลลาสต์อิเล็กทรอนิคส์ประกอบอยู่ภายในจึงทำให้ประหยัดไฟมากขึ้นไปกว่าหลอดไส้ทั่วไป
ให้แสงที่ความถี่สูงกว่าหลอดไส้ทั่วไป ช่วยถนอมสายตาและประหยัดพลังงานไฟฟ้า
จึงเป็นหลอดที่นิยมใช้ในอาคารบ้านเรือนทั่วไป
ทั้งนี้ในปัจจุบันบริษัทได้นำเข้าหลอดตะเกียบเข้ามาจำหน่ายได้เกือบทุกรุ่น
โดยคัดเลือกจากผู้ผลิตหลายราย นำมาเปรียบเทียบราคา และคุณภาพ
เพื่อให้ได้หลอดประหยัดไฟที่มีคุณภาพสูงในราคาที่เหมาะสม
หลอดคอมแพคฟลูอเรสเซนต์หรือหลอดตะเกียบเป็นผลิตภัณฑ์ที่บริษัทเชื่อว่าจะสามารถทำการตลาดได้เพิ่มขึ้นและมีสัดส่วนยอดขายที่สูงขึ้นในตลาดกลุ่มผลิตภัณฑ์หลอดไฟของประเทศไทย

ภาพตัวอย่างผลิตภัณฑ์

[] [] []

  หลอดตะเกียบ 2U หลอดตะเกียบ 3U หลอดตะเกียบ Spiral

2.2.3 หลอดฮาโลเจน

หลอดฮาโลเจน คือ หลอดไส้ทังสเตนที่บรรจุก๊าซเฉื่อย และฮาโลเจนปริมาณน้อย
ให้ความสว่างอุณหภูมิสีที่สูงกว่า และอายุการใช้งานที่ยาวนานกว่า หลอดไส้ปกติทั่วไป
หลอดฮาโลเจนเป็นหลอดที่นิยมใช้งานภายในอาคารห้างร้าน โดยเฉพาะตู้โชว์สินค้า
ซึ่งต้องการแสงสว่างเฉพาะจุด ในส่วนของหลอดฮาโลเจน
บริษัทได้นำเข้ามาจำหน่ายโดยได้คัดสรรผลิตภัณฑ์ที่ดีมีคุณภาพมาจัดจำหน่าย
ซึ่งหลอดฮาโลเจนเป็นผลิตภัณฑ์เสริมที่ช่วยเพิ่มรายได้ให้กับบริษัท
จากการที่บริษัทเป็นผู้ผลิตหม้อแปลงสำหรับหลอดฮาโลเจนเพื่อจำหน่ายเป็นรายใหญ่ของประเทศ
การนำเข้าเพื่อจัดจำหน่ายจะช่วยส่งเสริมการขายในผลิตภัณฑ์ที่เกี่ยวข้องกันของทางบริษัท
เนื่องจากในปัจจุบันผู้บริโภคนิยมซื้อบัลลาสต์พร้อมหลอดไฟมากขึ้น

ภาพตัวอย่างผลิตภัณฑ์

[]

หลอดฮาโลเจน

  3.กลุ่มผลิตภัณฑ์ Control Gear (อุปกรณ์ส่วนควบที่ใช้ในวงจรไฟฟ้าแสงสว่าง)

1.  ผลิตภัณฑ์อิกไนเตอร์ (Ignitor)

อิกไนเตอร์ คือ สตาร์ทเตอร์สำหรับไฟถนน
เป็นผลิตภัณฑ์ที่บริษัทเป็นผู้ผลิตเพียงไม่กี่รายในประเทศไทยมายาวนานกว่า 8 – 10 ปี
(โดยผลิตภัณฑ์ของบริษัทเป็นรายแรกที่ผ่านการรับรองมาตรฐานอุตสาหกรรม)
ซึ่งก่อนหน้านั้นอิกไนเตอร์ที่จัดจำหน่ายในประเทศไทยจะเป็นการนำเข้าจากต่างประเทศทั้งหมด
ทั้งนี้ในปัจจุบันทางบริษัทได้ผลิต
อิกไนเตอร์ออกมามากมายหลายรุ่นจนทำให้ได้รับความเชื่อถือและไว้วางใจในตลาดโลก
จนเป็นสินค้าที่สามารถทดแทนการนำเข้าภายในประเทศและยังสามารถส่งออกไปจำหน่ายในประเทศแถบอาเซียนอีกหลายประเทศ

ภาพตัวอย่างผลิตภัณฑ์

[]

Ignitor

ในปัจจุบัน ทางบริษัทได้ผลิตอิกไนเตอร์มากกว่า 10,000 ชิ้นต่อเดือน
ซึ่งบริษัทได้รับการรับรองคุณภาพมาตรฐานจากสำนักงานมาตรฐานผลิตภัณฑ์อุตสาหกรรมเป็นรายแรกในประเทศไทย
และยังเป็นรายเดียวที่ผ่านการทดสอบตามมาตรฐาน AS Standard (Australia) และ PSB
(สิงคโปร์) อีกด้วย

2.  ผลิตภัณฑ์คาปาซิเตอร์ (Capacitor)

เป็นอุปกรณ์ที่ติดตั้งเพื่อเป็นตัวเก็บประจุไฟฟ้าและช่วยทำให้ค่า Power Factor
ของบัลลาสต์เข้าใกล้ 1 มากที่สุด ซึ่งจะช่วยในการประหยัดไฟ (ค่า Power Factor คือ
ค่าอัตราส่วนระหว่างกำลังไฟฟ้าที่ใช้จริง (วัตต์) กับกำลังไฟฟ้าปรากฏหรือกำลังไฟฟ้าเสมือน
(โวลท์) ซึ่งค่าที่ดีที่สุด คือ มีอัตราส่วนที่เท่ากัน ซึ่งจะมีค่าเท่ากับ 1
แต่ในความเป็นจริงไม่สามารถทำได้เช่นนั้น)

ภาพตัวอย่างผลิตภัณฑ์

[]

Capacitor

ทางบริษัทได้จัดจำหน่ายคาปาซิเตอร์ควบคู่กับการจำหน่ายบัลลาสต์และอุปกรณ์อื่น ๆ
เพื่อเสริมความแข็งแกร่งในชุดอุปกรณ์ระบบแสงสว่าง ซึ่งได้รับการตอบรับค่อนข้างดีมากจากลูกค้า
โดยมียอดจำหน่ายมากกว่า 10,000 – 20,000 ชิ้นต่อเดือน
ซึ่งในปัจจุบันผู้ผลิตสินค้าประเภทอุปกรณ์ไฟฟ้าแสงสว่างที่มีสินค้าครบทุกประเภทรวมถึงคาปาซิเตอร์
นั้น มีจำหน่ายเพียงไม่กี่รายและส่วนใหญ่ล้วนแล้วแต่เป็นตราสินค้าในระดับสากลแทบทั้งสิ้น

3.3 ผลิตภัณฑ์ Electronic Change Overlight Switch

เป็นอุปกรณ์เสริมเพื่อช่วยในกรณีที่โคมไฟที่ใช้หลอดไฟฟ้าปล่อยประจุความเข้มสูง (HID)
มีการจุดติดเริ่มต้น โดยธรรมชาติของหลอดประเภทนี้จะค่อย ๆ
สว่างและใช้เวลาจุดติดนานกว่าหลอดไฟทั่วไป ดังนั้น หากใช้ผลิตภัณฑ์ตัวนี้ควบคู่กับหลอดสำรอง
(หลอดชนิดใดก็ได้) และหลอด HID (หลอดหลัก) ขณะเปิดไฟ
หลอดสำรองนั้นจะติดก่อนและดับไปเมื่อหลอดหลักสว่างเต็มที่ หรือในกรณีที่ไฟดับและไฟติดอีกครั้ง
หลอดไฟฟ้าปล่อยประจุความเข้มสูง (หลอด HID) จะต้องเย็นตัวลงก่อนจึงจะจุดติดได้ใหม่อีกครั้ง
ซึ่งผลิตภัณฑ์นี้จะช่วยให้หลอดไฟสำรองติดและรอจนกว่าหลอดไฟหลักจะเย็นตัวและติดสว่างเต็มที่จึงส่งสัญญาณให้หลอดไฟสำรองดับไป

ภาพตัวอย่างผลิตภัณฑ์

[]

Electronic change overlight switch

สำหรับกำลังการผลิตนั้น ในปัจจุบันยังมีไม่มากเนื่องจากผลิตภัณฑ์ดังกล่าวยังไม่เป็นที่นิยมมากนัก
อย่างไรก็ตามทางบริษัทอยู่ระหว่างการประชาสัมพันธ์ผลิตภัณฑ์เพื่อให้เป็นที่รู้จักมากกว่าเดิม
โดยปัจจุบัน บริษัทมียอดจำหน่ายผลิตภัณฑ์ Electronic Change Overlight Switch ประมาณ
100 ชิ้นต่อเดือน

  4 กลุ่มผลิตภัณฑ์อำนวยความสะดวกภายในบ้าน (Home Appliance)

1.  ผลิตภัณฑ์สวิทช์แสงแดด

เป็นอุปกรณ์ที่ใช้แทนสวิทช์เปิด ปิด โดยอาศัยแสงแดดเป็นตัวกำหนดและควบคุมการเปิด
ปิดสวิทช์เองโดยอัตโนมัติ

[]ภาพตัวอย่างผลิตภัณฑ์

สวิทช์แสงแดด

ปัจจุบัน บริษัทมีการผลิตผลิตภัณฑ์ดังกล่าวประมาณ 5,000-10,000 ชิ้นต่อเดือน
เนื่องจากเป็นสินค้าใหม่และลูกค้าส่วนมากยังไม่ทราบเรื่องคุณภาพและความคงทนของสินค้า
ทางบริษัทจึงได้ออกประกาศการรับประกันคุณภาพของสินค้าเป็นระยะเวลา 1 ปีเต็ม
ส่งผลให้ลูกค้ามีความมั่นใจและเริ่มมียอดการจัดจำหน่ายที่เพิ่มขึ้นอย่างต่อเนื่อง

2.  ผลิตภัณฑ์สวิทช์ความร้อนและการเคลื่อนไหว

เป็นอุปกรณ์ที่ใช้ควบคุมการเปิด ปิด โดยใช้การเคลื่อนไหวของมนุษย์ เช่น
เมื่อเดินเข้ามาภายในห้องไฟฟ้าจะสว่างขึ้นเองโดยอัตโนมัติ และเมื่อเดินออกจากห้อง
ไฟฟ้าจะดับลงเอง เมื่อไม่มีการเคลื่อนไหวเกิดขึ้น

[]ภาพตัวอย่างผลิตภัณฑ์

สวิทช์ความร้อนและการเคลื่อนไหว

เนื่องจากเป็นสินค้าใหม่ที่เพิ่งนำเสนอสู่ตลาดเมื่อเร็ว ๆ นี้
จึงทำให้ยอดการจัดจำหน่ายอยู่ในช่วงเริ่มต้นเท่านั้น อย่างไรก็ตาม บริษัทคาดการณ์ว่า
แนวโน้มการจัดจำหน่ายจะเพิ่มสูงขึ้นอย่างต่อเนื่อง
เนื่องจากผลิตภัณฑ์ดังกล่าวเป็นสินค้าที่มีแนวโน้มจะต้องใช้งานในทุกสถานที่ อาทิเช่น
ภายในโรงเรียน โรงแรม สถานที่ราชการ โดยเน้นการติดตั้งในบริเวณทางเดิน ระเบียง ห้องครัว
ห้องน้ำ นอกจากนี้ยังสามารถใช้งานร่วมกับสัญญาณกันขโมยได้ โดยใช้การติดกระดิ่งเสียงดัง
หรือไซเรนไว้เวลามีคนเดินเข้ามา โดยขณะนี้มียอดจำหน่ายประมาณ 3,000 – 5,000 ชิ้นต่อเดือน
ทั้งนี้หากเป็นกำลังการผลิต บริษัทสามารถรองรับการผลิตได้จำนวน 10,000 ชิ้นต่อเดือน

3.  ผลิตภัณฑ์รีโมทสวิทช์ (Universal Receiver Remote)

อุปกรณ์รับสัญญาณรีโมทที่สามารถสั่งการด้วยรีโมทชนิดใดก็ได้
เพียงนำรีโมทที่จะใช้มาตั้งค่าให้เชื่อมถึงกันกับอุปกรณ์รับนี้
จากนั้นก็สามารถใช้รีโมทในการควบคุมการทำงานต่าง ๆ ได้ทันที อาทิเช่น การควบคุมเปิด
ปิดไฟด้วยรีโมท เป็นต้น

[]ภาพตัวอย่างผลิตภัณฑ์

รีโมทสวิทช์

ทางบริษัทได้นำเสนอผลิตภัณฑ์ดังกล่าวสู่ตลาดไปเมื่อช่วงต้นปี 2552 ที่ผ่านมา
และเนื่องจากเป็นสินค้าใหม่และยังไม่เป็นที่รู้จักของลูกค้ามากนัก
ปัจจุบันจึงยังคงมียอดจำหน่ายอยู่ประมาณ 500 ชิ้นต่อเดือน อย่างไรก็ตามทางบริษัทคาดการณ์ว่า
ผลิตภัณฑ์ดังกล่าวน่าจะเป็นที่นิยมมากขึ้น
ซึ่งทางบริษัทยังคงพัฒนารูปแบบของผลิตภัณฑ์อย่างต่อเนื่องเพื่อให้สามารถใช้ประโยชน์ได้เพิ่มขึ้นในอีกหลายด้าน

4.  ผลิตภัณฑ์ Universal Controllable Remote Receiver (Wall Socket Design)

ลูกสวิทซ์ (Wall Socket Switch) เป็นสวิทซ์เปิดปิดที่สามารถเปิดปิดด้วย Manual
แบบสวิทซ์ทั่วไป และสามารถเปิดปิดด้วยรีโมทได้
โดยการนำรีโมทชนิดใดก็ได้มาตั้งค่าโดยการเลือกปุ่มบนรีโมทที่ต้องการใช้เป็นปุ่มควบคุมมาตั้งค่าโดยการกดสวิทซ์ค้างไว้ประมาณ
2-3 วินาที จะมีแสงกระพริบจึงให้กดปุ่มที่รีโมทเพื่อส่งสัญญาณไปที่สวิทซ์
และสวิทซ์จะจดจำสัญญาณอินฟาเรด ที่รีโมทส่งมาแม้ไฟดับ

ภาพตัวอย่างผลิตภัณฑ์

[]

Universal Controllable Remote Receiver (Wall Socket Design)

ทางบริษัทได้นำเสนอผลิตภัณฑ์ดังกล่าวสู่ตลาดไปเมื่อช่วงต้นปี 2554 ที่ผ่านมา ปัจจุบันมียอดจำหน่าย
100-500 ชิ้น/เดือน และจะพัฒนารูปแบบให้สามารถเข้ากับ Socket ได้หลายรุ่นหลายยี่ห้อต่อไป
เพื่อความสวยงาม

4.5 ผลิตภัณฑ์รางปลั๊กพร้อมรีโมทคอนโทลสวิทซ์ Intelligent Multi-Function Socket
(Safety Shutter Multi-Functional Socket with Universal Controllable
Remote Receiver)

รางปลั๊กพร้อมรีโมทคอนโทลสวิตซ์อัจฉริยะเป็นรางปลั๊กที่สามารถรองรับปลั๊กได้มาก Intelligent
Mult- Functional Socket มีระบบควบคุมวงจรตัดการทำงานเมื่อมีความร้อนสูงเกิน
และระบบควบคุมวงจรสายล่อฟ้า และยังมีม่านนิรภัยที่เหมาะสำหรับใช้ในครัวเรือน
และป้องกันอันตรายที่อาจเกิดขึ้นกับเด็ก Intelligent Multi- Functional Socket
มาพร้อมกับรีโมทคอนโทลสวิตซ์ที่สามารถควบคุมอุปกรณ์ไฟฟ้าได้ด้วยรีโมทคอนโทลชนิดใดก็ได้

ภาพตัวอย่างผลิตภัณฑ์

[]

Intelligent Multi-Function Socket (Safety Shutter Multi-Functional
Socket with Universal Controllable Remote Receiver)

ทางบริษัทได้นำเสนอผลิตภัณฑ์ดังกล่าวต้นปี 2554 ที่ผ่านมา
และอยู่ระหว่างดำเนินการจัดหาช่องทางจัดจำหน่ายเพิ่มเติม

  5. กลุ่มผลิตภัณฑ์โคมไฟฟ้า

ในปัจจุบันทางบริษัทได้มีการจัดจำหน่ายโคมไฟฟ้าเพื่อเป็นการสร้าง Value Added
(การเพิ่มมูลค่าของสินค้า) ให้กับกลุ่มผลิตภัณฑ์เดิมของบริษัท
และเพื่อเป็นการเพิ่มการให้บริการแก่กลุ่มลูกค้าที่ต้องการใช้โคมไฟด้วย
โดยทางบริษัทจะสั่งซื้อโคมไฟโดยส่วนใหญ่จากผู้ผลิตหรือตัวแทนจำหน่ายทั้งจากภายในประเทศและต่างประเทศ

ภาพตัวอย่างผลิตภัณฑ์

[]

สำหรับสินค้าประเภทต่าง ๆ ข้างต้น บริษัทผลิตภายใต้ตราสินค้าของบริษัทเอง ได้แก่

“GATA” : ใช้เป็นเครื่องหมายการค้าสำหรับผลิตภัณฑ์หม้อแปลงไฟฟ้า บัลลาสต์ไฟฟ้า สตาร์ทเตอร์
อิกไนเตอร์ คาร์ปาซิเตอร์ (หรือคอนเดนเซอร์) หลอดไฟ โคมไฟ และสวิทช์แสงแดด

สำหรับ “GATA” นั้น จะเป็นผลิตภัณฑ์ที่ทางบริษัทได้สร้างตราสินค้าขึ้นมาเอง
จนเป็นที่ยอมรับในตลาดว่าเป็นสินค้าที่มีคุณภาพสามารถแข่งขันได้ในตลาดโลก
โดยจะมีการรับประกันคุณภาพสินค้าสูงสุดถึง 5 ปี
โดยมีผลิตภัณฑ์ภายใต้ตราสินค้าดังกล่าวหลายรายการที่ผ่านการรับรองคุณภาพมาตรฐานรายเดียวในประเทศไทย

“CROSS” : ใช้เป็นเครื่องหมายการค้าสำหรับผลิตภัณฑ์ทุกประเภทเพื่อการส่งออก
แต่สำหรับในประเทศจะใช้สำหรับผลิตภัณฑ์โคมไฟ
โดยปัจจุบันบริษัทมีสัดส่วนการส่งออกประมาณร้อยละ 10 ซึ่งยังสามารถขยายสัดส่วนการส่งออก
ดังกล่าวได้เพิ่มขึ้นจากเดิม จากแนวโน้มความต้องการสินค้าของต่างประเทศที่ยังมีอยู่สูง
นอกจากนี้ทางบริษัทจะใช้เครื่องหมายการค้าดังกล่าว
สำหรับผลิตภัณฑ์ที่บริษัทเป็นผู้ผลิตให้กับกลุ่มลูกค้าที่สนใจในผลิตภัณฑ์ที่มีราคาที่ต่ำกว่า
และมีคุณภาพในระดับที่รองลงมา (Fighting Model)

“ALLITE” : ใช้เป็นเครื่องหมายการค้าสำหรับผลิตภัณฑ์หลอดไฟฟ้า ที่นำเข้าจากต่างประเทศ
และจะใช้ตราสินค้า “ALLITE” กับหลอดไฟฟ้าที่ทางบริษัทผลิตขึ้นในช่วงแรก
และเมื่อพัฒนาผลิตภัณฑ์จนได้คุณภาพในระดับสูงเป็นที่น่าพอใจแล้ว จะเปลี่ยนไปใช้ตราสินค้า “GATA”
ต่อไป

โดย
ตราสินค้าแต่ละประเภทจะมีความโดดเด่นและแตกต่างกันในการดำเนินกลยุทธ์ทางด้านการตลาดโดยมีกลุ่มลูกค้าเป้าหมายที่แตกต่างกัน

ภาพตราสินค้า “GATA”“CROSS” และ “ALLITE”

[]

[]

ทั้งนี้สินค้าของบริษัทได้ผ่านการรับรองตามมาตรฐานต่าง ๆ ทั้งมาตรฐานอุตสาหกรรม
และมาตรฐานความปลอดภัยทั้งจากภายในและต่างประเทศ และสินค้าบางรายการของบริษัท
ยังผ่านการรับรองมาตรฐานอุตสาหกรรมเพียงรายเดียวในประเทศ
ทำให้มีความได้เปรียบทางด้านการตลาดในการนำเสนอผลิตภัณฑ์สู่ตลาด นอกจากนี้บริษัท
ยังให้ความสำคัญเป็นอย่างมากต่อการวิจัยและพัฒนาผลิตภัณฑ์ โดยมีหน่วยวิจัยและพัฒนาผลิตภัณฑ์
ซึ่งที่ผ่านมาในช่วงระยะเวลา 5 – 6 ปี บริษัทสามารถพัฒนาบัลลาสต์ออกมาเป็นจำนวนกว่า 100
รุ่น และทุกรุ่นสามารถผ่านการรับรองตามมาตรฐานอุตสาหกรรมต่าง ๆ ได้ทั้งหมด

ปัจจุบัน บริษัทได้ผ่านการรับรองระบบคุณภาพมาตรฐาน ISO 9001 : 2008
นอกจากนี้สินค้าของบริษัทยังผ่านการรับรองมาตรฐานอื่น ๆ โดยแบ่งออกเป็น 3 ประเภท ได้แก่

-   มาตรฐานอุตสาหกรรม หมายถึง
    ข้อกำหนดทางวิชาการที่สำนักงานมาตรฐานผลิตภัณฑ์อุตสาหกรรม (สมอ.)
    ได้กำหนดขึ้นเพื่อเป็นแนวทางแก่ผู้ผลิตในการผลิตสินค้าให้มีคุณภาพ
    ในระดับที่เหมาะสมกับการใช้งานมากที่สุด
    ประกอบด้วยเนื้อหาที่เกี่ยวข้องกับการผลิตผลิตภัณฑ์นั้น ๆ เช่น เกณฑ์ทางเทคนิค
    คุณสมบัติที่สำคัญ ประสิทธิภาพของการนำไปใช้งาน คุณภาพของวัตถุที่นำมาผลิต
    และวิธีการทดสอบ เป็นต้น

-   มาตรฐานความปลอดภัย (Safety S)
    เป็นมาตรฐานที่ควบคุมความปลอดภัยของผลิตภัณฑ์ที่มีความเสี่ยงอันตรายที่อาจจะเกิดขึ้นต่อผู้ใช้งาน
    โดยส่วนใหญ่จะเป็นผลิตภัณฑ์ที่เกี่ยวข้องกับชีวิตประจำวันของผู้บริโภค ได้แก่
    การป้องกันการเข้าถึงส่วนที่มีไฟฟ้า กำลังไฟฟ้า และกระแสไฟฟ้า การเกิดความร้อน
    กระแสไฟฟ้ารั่วและความทนทานไฟฟ้าที่อุณหภูมิทำงาน ความต้านทานต่อความชื้น
    การป้องกันการโหลดเกินของหม้อแปลงไฟฟ้า เป็นต้น

-   มาตรฐานความปลอดภัย (Safety EMC S : Safety Electromagnetic
    Compatibility Standard) หรือ
    มาตรฐานความปลอดภัยด้านความเข้ากันได้ทางแม่เหล็กไฟฟ้า โดยมาตรฐาน EMC ประเภทนี้
    จะเป็นมาตรฐานเฉพาะด้านความเข้ากันได้ทางแม่เหล็กไฟฟ้า
    ซึ่งสำนักงานมาตรฐานผลิตภัณฑ์อุตสาหกรรม (สมอ.)
    กำหนดขึ้นเพื่อให้การรับรองกับผลิตภัณฑ์ที่มีคุณสมบัติในการป้องกันและคงทนต่อการรบกวนทางแม่เหล็กไฟฟ้า
    ซึ่งโดยปกติแล้วเครื่องใช้ไฟฟ้าตามบ้านเรือนหรืออุปกรณ์สื่อสารทั่วไปจะมีคลื่นแม่เหล็กไฟฟ้าออกมาในระดับหนึ่งด้วย
    ทำให้เกิดสัญญาณรบกวนหรืออาจมีสัญญาณรับไม่ชัดเจน เช่น
    ขณะดูโทรทัศน์อยู่เมื่อเราเปิดไฟระหว่างที่ไฟกระพริบเพื่อจุดหลอดให้สว่าง
    จะปรากฏคลื่นแทรกรบกวนสัญญาณภาพ หรืออาจมีเสียงแทรกเข้ามา
    แต่หากผลิตภัณฑ์เครื่องใช้ไฟฟ้าได้รับการรับรองมาตรฐาน EMC S อุปกรณ์เหล่านั้น
    จะสามารถทำงานร่วมกัน และพร้อมกันได้โดยปราศจากคลื่นรบกวนต่าง ๆ
    ผลิตภัณฑ์ที่เกี่ยวข้องกับมาตรฐานนี้ ได้แก่ อุปกรณ์ส่องสว่าง เครื่องใช้ไฟฟ้าตามบ้าน
    ผลิตภัณฑ์ด้านเทคโนโลยีสารสนเทศ เช่น คอมพิวเตอร์ โทรสาร โทรศัพท์มือถือ
    รวมไปถึงเครื่องมือทางการแพทย์ เครื่องมือทางด้านวิทยาศาสตร์ เป็นต้น
    โดยจะแตกต่างจากมาตรฐาน Safety S ซึ่งเป็นมาตรฐานความปลอดภัยทั่วไป

สำหรับมาตรฐานที่บริษัทได้รับการรับรองจากสำนักงานมาตรฐานผลิตภัณฑ์อุตสาหกรรม
มีตัวอย่างดังต่อไปนี้

  มอก. 23 – 2521 บัลลาสต์สำหรับหลอดฟลูออเรสเซนต์

  มอก. 1955 – 2551 บริภัณฑ์ส่องสว่างและบริภัณฑ์ที่คล้ายกัน : ขีดจำกัดสัญญาณรบกวนวิทยุ
  โดยมาตรฐานประเภทนี้จัดเป็นมาตรฐาน Safety EMC
  ซึ่งเป็นมาตรฐานของอุปกรณ์ที่สามารถทำงานอยู่ภายใต้สิ่งแวดล้อมของคลื่นแม่เหล็กไฟฟ้าใด ๆ
  โดยไม่ทำให้เกิดการรบกวนเกินระดับที่ยอมรับได้

  มอก. 344 – 2530 ขั้วรับหลอดฟลูออเรสเซนต์และขั้วรับสตาร์ทเตอร์

  มอก. 673 – 2530 บัลลาสต์สำหรับหลอดไอปรอทความดันสูง (หลอดไฟเมอร์คิวรี่ /
  แสงจันทร์)

  มอก. 885 – 2532
  บัลลาสต์อิเลคทรอนิคส์ใช้กับไฟฟ้ากระแสสลับสำหรับหลอดฟลูออเรสเซนต์เฉพาะด้านความปลอดภัย

  มอก. 1506 – 2541 บัลลาสต์อิเลคทรอนิคส์ใช้กับไฟฟ้ากระแสสลับสำหรับหลอดฟลูออเรสเซนต์

  มอก. 956 – 2533 หลอดฟลูออเรสเซนต์เฉพาะด้านความปลอดภัย

  มอก. 183 – 2528 สตาร์ทเตอร์สำหรับหลอดฟลูออเรสเซนต์

นอกจากนี้บริษัทยังผ่านการรับรองมาตรฐานผลิตภัณฑ์อื่น ๆ เพิ่มเติม ได้แก่ EN 60926 : 1996
(European Norms) (see also IEC 60929 : 95+ A1 : 99)
เป็นมาตรฐานที่ผ่านการรับรองสำหรับผลิตภัณฑ์ อิกไนเตอร์ มาตรฐาน CB TEST CERTIFICATE
For Safety Isolating Transformer for Halogen Incandescent Lamps
(เป็นมาตรฐานที่กำหนดโดยกลุ่มประเทศยุโรปร่วมกัน โดยผลิตภัณฑ์ที่ผ่านการรับรองได้แก่
หม้อแปลงไฟฟ้า) EN61346-2-8: 2000 +A1:2006 (Used in conjunction with
EN61347-1:2007) เป็นมาตรฐานผลิตภัณฑ์บัลลาสต์สำหรับหลอดฟลูออเรสเซนต์
ที่ได้รับการรับรองจากสถาบัน TUV SUD (ประเทศเยอรมัน) มาตรฐาน PSB (ประเทศสิงคโปร์)
มาตรฐาน SASO (ประเทศซาอุดิอาระเบีย) และมาตรฐาน AS (ประเทศออสเตรเลีย)

นอกจากมาตรฐานดังกล่าวข้างต้นแล้ว ทางบริษัทยังได้พัฒนาและวิจัยในอีกหลายผลิตภัณฑ์ อาทิเช่น
ผลิตภัณฑ์หลอดไฟถนน รวมถึงผลิตภัณฑ์อีกหลายรายการที่ทางบริษัทได้ออกแบบ วิจัย พัฒนา
และอยู่ในขั้นตอนการรอการผลิตเพื่อจำหน่ายสู่ท้องตลาด อาทิเช่น Driver LED LAMP
(ตัวหม้อแปลงสำหรับหลอด LED) หลอดตะเกียบและหลอดประหยัดพลังงานต่าง ๆ เป็นต้น

นอกเหนือจากการผลิตผลิตภัณฑ์ต่าง ๆ ภายใต้ตราสินค้าของบริษัทเองแล้ว
บริษัทยังรับผลิตสินค้าตามคำสั่งซื้อในลักษณะของ OEM (Original Equipment Manufacturer)
ภายใต้ตราสินค้าอื่น ๆ ซึ่งปัจจุบันมีจำนวนตราสินค้าที่รับจ้างผลิตคิดเป็นจำนวนกว่า 40 ตราสินค้า
โดยมีตัวอย่างผลิตภัณฑ์และตราสินค้าที่บริษัทรับจ้างผลิตในช่วงเวลาที่ผ่านมา ดังนี้

ตัวอย่างผลิตภัณฑ์และตราสินค้าที่บริษัทรับผลิต ในช่วงที่ผ่านมา

+-------------------+--------------------------------------------------+
| ตราสินค้า           | ผลิตภัณฑ์ที่รับจ้างผลิต                                  |
+-------------------+--------------------------------------------------+
| ลูกค้าภายในประเทศ   |                                                  |
+-------------------+--------------------------------------------------+
| INDICO LAMP       | บัลลาสต์สำหรับหลอดไฟตามบ้านเรือน                      |
|                   |                                                  |
|                   | หม้อแปลงสำหรับหลอดฮาโลเจน                          |
+-------------------+--------------------------------------------------+
| MERLOX            | หม้อแปลงอิเลคทรอนิคส์สำหรับหลอดฮาโลเจน                |
|                   |                                                  |
|                   | อิกไนเตอร์                                         |
+-------------------+--------------------------------------------------+
| MK                | บัลลาสต์สำหรับหลอดตะเกียบ                            |
|                   |                                                  |
|                   | บัลลาสต์สำหรับหลอดฮาโลเจน                           |
|                   |                                                  |
|                   | บัลลาสต์สำหรับหลอดไฟฟ้าปล่อยประจุความเข้มสูง (HID)       |
+-------------------+--------------------------------------------------+
| DELIGHT           | บัลลาสต์สำหรับหลอดไฟตามบ้านเรือน                      |
|                   |                                                  |
|                   | บัลลาสต์ประหยัดไฟ เบอร์ 5                            |
|                   |                                                  |
|                   | บัลลาสต์สำหรับหลอดไฟฟ้าปล่อยประจุความเข้มสูง (HID)       |
+-------------------+--------------------------------------------------+
| SULC              | หม้อแปลงสำหรับหลอดฮาโลเจน                          |
+-------------------+--------------------------------------------------+
| AEC               | บัลลาสต์สำหรับหลอดตะเกียบ                            |
|                   |                                                  |
|                   | บัลลาสต์สำหรับหลอดความดันสูง                          |
|                   |                                                  |
|                   | อิกไนเตอร์                                         |
|                   |                                                  |
|                   | หม้อแปลงสำหรับหลอดฮาโลเจน                          |
+-------------------+--------------------------------------------------+

ตัวอย่างผลิตภัณฑ์และตราสินค้าที่บริษัทรับผลิต ในช่วงที่ผ่านมา (ต่อ)

+-------------------+--------------------------------------------------+
| ตราสินค้า           | ผลิตภัณฑ์ที่รับจ้างผลิต                                  |
+-------------------+--------------------------------------------------+
| BEC               | บัลลาสต์สำหรับหลอดฟลูออเรสเซนต์                       |
|                   |                                                  |
|                   | บัลลาสต์สำหรับหลอดตะเกียบ                            |
|                   |                                                  |
|                   | บัลลาสต์สำหรับหลอดความดันสูง                          |
|                   |                                                  |
|                   | อิกไนเตอร์                                         |
|                   |                                                  |
|                   | หม้อแปลงสำหรับหลอดฮาโลเจน                          |
+-------------------+--------------------------------------------------+
| SP                | บัลลาสต์สำหรับหลอดความดันสูง                          |
|                   |                                                  |
|                   | อิกไนเตอร์                                         |
|                   |                                                  |
|                   | หม้อแปลงสำหรับหลอดฮาโลเจน                          |
+-------------------+--------------------------------------------------+
| BRIGHT            | บัลลาสต์สำหรับหลอดตะเกียบ                            |
|                   |                                                  |
|                   | หม้อแปลงสำหรับหลอดฮาโลเจน                          |
|                   |                                                  |
|                   | หม้อแปลงอิเลคทรอนิคส์สำหรับหลอดฮาโลเจน                |
|                   |                                                  |
|                   | อิกไนเตอร์                                         |
+-------------------+--------------------------------------------------+
| DAIFUJI           | บัลลาสต์สำหรับหลอดตะเกียบ                            |
+-------------------+--------------------------------------------------+
| KIMA              | บัลลาสต์สำหรับหลอดไฟตามบ้านเรือน                      |
|                   |                                                  |
|                   | บัลลาสต์สำหรับหลอดตะเกียบ                            |
|                   |                                                  |
|                   | บัลลาสต์สำหรับหลอดไฟฟ้าปล่อยประจุความเข้มสูง (HID)       |
|                   |                                                  |
|                   | หม้อแปลงอิเลคทรอนิคส์สำหรับหลอดฮาโลเจน                |
|                   |                                                  |
|                   | อิกไนเตอร์                                         |
+-------------------+--------------------------------------------------+
| T. TRILUX         | บัลลาสต์สำหรับหลอดความดันสูง                          |
|                   |                                                  |
|                   | อิกไนเตอร์                                         |
+-------------------+--------------------------------------------------+
| LUICE             | หม้อแปลงสำหรับหลอดฮาโลเจน                          |
+-------------------+--------------------------------------------------+
| OKINA             | บัลลาสต์สำหรับหลอดฟลูออเรสเซนต์                       |
+-------------------+--------------------------------------------------+
| ลูกค้าต่างประเทศ     |                                                  |
+-------------------+--------------------------------------------------+
| HAPULICO          | บัลลาสต์สำหรับหลอดความดันสูง                          |
| (ประเทศเวียดนาม)   |                                                  |
|                   | อิกไนเตอร์                                         |
|                   |                                                  |
|                   | หม้อแปลงสำหรับหลอดฮาโลเจน                          |
+-------------------+--------------------------------------------------+
| RELCO             | อิกไนเตอร์                                         |
| (ประเทศมาเลเซีย)   |                                                  |
+-------------------+--------------------------------------------------+

1.  การตลาดและภาวะการแข่งขัน

1.  การตลาด

    1.  ด้านผลิตภัณฑ์และการให้บริการ (Product & Service)

ด้านผลิตภัณฑ์ ทางบริษัทได้เพิ่มความหลากหลายของผลิตภัณฑ์
โดยเฉพาะผลิตภัณฑ์ที่เกี่ยวกับระบบแสงสว่างซึ่งบริษัทมีความเชี่ยวชาญและมีความสามารถในการพัฒนาและออกแบบผลิตภัณฑ์
เพื่อต่อยอดกับธุรกิจที่เป็นจุดแข็งด้านผลิตภัณฑ์ของบริษัท เช่น ผลิตภัณฑ์ประเภทบัลลาสต์
ในปัจจุบันบริษัทได้ผลิตบัลลาสต์ที่มีคุณภาพมาตรฐานออกมามากกว่า 100 ประเภท
เพื่อตอบสนองความต้องการของกลุ่มผู้บริโภค
ซึ่งผลิตภัณฑ์ของบริษัทได้รับการยอมรับจากกลุ่มผู้บริโภคสินค้าประเภทอุปกรณ์ที่เกี่ยวกับระบบแสงสว่างอย่างทั่วถึง
ในส่วนผลิตภัณฑ์ประเภทโคมไฟ ,หลอดไฟ
ผลิตภัณฑ์กลุ่มนี้เป็นผลิตภัณฑ์ที่ตอบสนองความต้องการของผู้บริโภคในอนาคต โดยเฉพาะโคมไฟ
ซึ่งพฤติกรรมของผู้บริโภคมีแนวโน้มเปลี่ยนแปลงไป
จากเดิมผู้ที่บริโภคมีความต้องการซื้อสินค้าเป็นอุปกรณ์ หลอดไฟและโคมไฟ เพื่อนำไป Wiring
หรือประกอบเป็นสินค้าสำเร็จรูปเอง แต่ปัจจุบันผู้บริโภคมีความต้องการซื้อเป็นสินค้าสำเร็จรูป
ผู้บริโภคนิยมให้ทางบริษัทเป็นผู้จัดเตรียมสินค้าพร้อมใช้งานให้แก่ผู้บริโภค
ซึ่งบริษัทได้เพิ่มช่องทางดังกล่าวให้สามารถตอบสนองความต้องการของผู้บริโภคได้มากขึ้น
ส่วนผลิตภัณฑ์ประเภทหลอดไฟ
บริษัทได้ให้ความสำคัญกับกลุ่มผู้บริโภคสินค้าประเภทหลอดไฟเป็นอย่างมาก
เนื่องจากหลอดไฟมีอายุการใช้งานน้อยกว่าบัลลาสต์
สังเกตจากบัลลาสต์แกนเหล็กที่ทางบริษัทผลิตมีมาตรฐานรับรองและสามารถที่จะแข่งได้ในระดับโลก
แต่ขณะเดียวกันก็มีอายุการใช้งานที่นานกว่าเมื่อเปรียบเทียบกับหลอดไฟ ซึ่งมีอายุการใช้งานประมาณ
3-5 ปี ในขณะที่บัลลาสต์มีอายุการใช้งาน 10-15 ปี
ทำให้สินค้าประเภทหลอดไฟเป็นกลุ่มสินค้าที่มีการใช้อย่างต่อเนื่องและมีกลุ่มผู้บริโภคที่ใหญ่กว่ากลุ่มผู้บริโภคผลิตภัณฑ์ประเภทบัลลาสต์
หลังจากที่ทางบริษัทได้เริ่มจัดจำหน่ายผลิตภัณฑ์ประเภทหลอดไฟในปี 2554
ก็ได้รับการตอบรับจากกลุ่มผู้บริโภครายเดิมที่อยู่ในท้องตลาด
และมีกลุ่มผู้บริโภครายใหม่ที่รู้จักสินค้าของทางบริษัทเพิ่มมากขึ้น ในปี 2554
ทางบริษัทยังได้มุ่งเน้นการต่อยอดเรื่องของผลิตภัณฑ์ที่เกี่ยวข้องกับบัลลาสต์ซึ่งเป็นผลิตภัณฑ์หลักของบริษัท
อาทิ บัลลาสต์สำหรับหลอดไฟถนน บริษัทได้เน้นผลิตภัณฑ์ที่เกี่ยวกับหลอดไฟถนนหรือหลอดความดันสูง
หลอดที่เกี่ยวกับบัลลาสต์ฟลูออเรสเซนต์
บริษัทได้ทำการต่อยอดหลอดไฟประเภทหลอดฟลูออเรสเซนต์และบัลลาสต์ที่เกี่ยวข้องกับหลอดตะเกียบ
หรือหม้อแปลงสำหรับหลอดฮาโลเจนได้ทำการขายสินค้าในกลุ่มของผลิตภัณฑ์
ที่เกี่ยวข้องกับหลอดฮาโลเจน หรือหลอดตะเกียบ เป็นต้น
ซึ่งทำให้ได้รับการตอบสนองจากผู้บริโภคโดยเฉพาะกลุ่มผู้บริโภคที่รู้จักตราสินค้าของทางบริษัทอยู่แล้ว

นอกจากผลิตภัณฑ์กลุ่มบัลลาสต์ โคมไฟ และหลอดไฟแล้ว
ทางบริษัทยังได้ผลิตสินค้าที่ช่วยในการอำนวยความสะดวกในเรื่องที่เกี่ยวข้องกับระบบแสงสว่างด้วย
อาทิเช่น สวิตซ์แสงแดด หรือ PHOTO SWITCH, MOTION SENSOR
และระบบสวิตซ์ที่ควบคุมด้วยระบบอินฟาเรดที่ทำให้ระบบการเปิด-ปิดง่ายขึ้น
โดยสามารถใช้กับรีโมทที่มีอยู่ในบ้านได้ สำหรับกลุ่มผลิตภัณฑ์ที่ได้เพิ่มขึ้นนี้
ทางบริษัทมีการจัดจำหน่ายและเพิ่มช่องทางการขายมากขึ้น โดยเน้นกลุ่มของ MODERN TRADE
และกลุ่มของ RETAIL การผลิตอุปกรณ์ควบคุมที่เกี่ยวข้องกับระบบแสงสว่างนี้
เป็นผลิตภัณฑ์ที่ตอบสนองความต้องการของกลุ่มผู้บริโภคที่เน้นความสะดวกสบาย
ซึ่งผลิตภัณฑ์ประเภทอุปกรณ์อำนวยความสะดวกดังกล่าวนี้ ช่วยตอบโจทย์ผู้บริโภคที่เป็นกลุ่ม END
USER โดยกลุ่มผู้บริโภคกลุ่มนี้เป็นผู้บริโภคที่จะซื้อสินค้าผ่านตลาด MODERN TRADE เป็นส่วนใหญ่
ทางบริษัทจึงมีการขยายกลุ่มลูกค้าในตลาดกลุ่มนี้ให้มากขึ้นในช่วงปี 2554 ที่ผ่านมา

นอกจากนี้ยังมีการพัฒนาในส่วนของระบบการวิจัยและพัฒนาผลิตภัณฑ์ (R&D)
เพื่อตอบสนองความต้องการของผู้บริโภค
ซึ่งในส่วนนี้บริษัทให้ความสำคัญกับฝ่ายวิจัยและพัฒนาผลิตภัณฑ์เป็นอย่างมาก โดยได้จัดตั้งทีม R&D
เพื่อเน้นการวัจัยและการพัฒนาผลิตภัณฑ์ให้เป็นจุดแข็งของบริษัทอย่างต่อเนื่อง
ปัจจุบันได้มีการพัฒนาและผลิตสินค้าที่เป็นกลุ่มเฉพาะ
และมีการพัฒนาสินค้าและประยุกต์ใช้เทคโนโลยีที่สูงขึ้น
โดยเฉพาะอย่างยิ่งการพัฒนาเทคโนโลยีในการผลิต
เพื่อหลีกหนีตลาดที่ต้องแข่งขันกันด้านราคาเป็นหลัก โดยทางบริษัทได้ให้ความสำคัญกับการทดสอบ
หรือการขอการรับรองมาตรฐานจากสำนักงานผลิตภัณฑ์อุตสาหกรรมทั้งในประเทศและต่างประเทศ
เพื่อให้ลูกค้าได้มั่นใจถึงคุณภาพที่ได้มาตรฐานในระดับสากล

นอกจากการให้ความสำคัญกับจำนวนผลิตภัณฑ์ที่พร้อมจัดจำหน่ายมากมายหลายประเภทแล้ว
บริษัทยังให้ความสำคัญกับการทดสอบคุณภาพของผลิตภัณฑ์ก่อนส่งมอบสินค้าเป็นอย่างมาก
โดยเฉพาะผลิตภัณฑ์บัลลาสต์ ซึ่งเป็นผลิตภัณฑ์หลักของบริษัท
ทางบริษัทได้กำหนดมาตรฐานการทดสอบคุณภาพขึ้น โดยการสุ่มทดลอง ซึ่งจะใช้เวลาทั้งหมดประมาณ
2 เดือน ในการทดสอบ โดยทางบริษัทจะมีศูนย์ทดสอบผลิตภัณฑ์ภายในโรงงาน โดยจะมีตู้อบ
เพื่ออบบัลลาสต์ที่สุ่มเลือกในอุณหภูมิที่กำหนดเป็นเวลา 1 เดือน และดำเนินการต่าง ๆ
ตามมาตรฐานการทดสอบของกระทรวงอุตสาหกรรมอีก 1 เดือน
เพื่อให้มั่นใจได้ถึงคุณภาพของสินค้าก่อนส่งมอบให้กับลูกค้าต่อไป

2.  ด้านการกำหนดราคาขาย (Price)

ปัจจุบันทางบริษัทได้กำหนดราคาขายสินค้าโดยมีการแบ่งสินค้าออกเป็น 2 ประเภทหลักๆ คือ

ประเภทที่1 เป็นกลุ่มผลิตภัณฑ์ที่มีคุณภาพดี โดยการกำหนดราคาสูงกว่าผลิตภัณฑ์ประเภทที่ 2
โดยกลุ่มนี้จะเน้นการขายสินค้าที่มีคุณภาพและมาตรฐานที่รับรองจากต่างประเทศหรือมาตรฐานที่สูงกว่าท้องตลาดเป็นตัวกำหนดราคา

ประเภทที่ 2
เป็นกลุ่มผลิตภัณฑ์ที่มีคุณภาพเท่ากับท้องตลาดซึ่งสามารถนำไปแข่งขันกับตลาดที่มีกลไกการตลาดด้านราคา
โดยเน้นตลาดกลางและล่างซึ่งทางบริษัทจะมีแผนกที่ติดตามสถานการณ์ตลาดอยู่ตลอดเวลา
เพื่อจะได้ทราบความเคลื่อนไหวและทิศทางการตลาดของคู่แข่ง
อันจะนำมาสู่การปรับปรุงเปลี่ยนแปลงให้ทันกับสถานการณ์ได้ดีขึ้น
โดยนโยบายการปรับราคาหรือการกำหนดราคาสินค้าจะถูกกำหนดให้สอดคล้องกับนโยบายบริหารการขาย
ซึ่งจะมีการส่งเสริมการขายหรือโปรโมชั่นที่เหมาะสมกับช่วงเวลาและสถานการณ์ตลาดในขณะนั้นๆ
และในปัจจุบันทางบริษัทกำลังจะเพิ่มกลุ่มผลิตภัณฑ์อีกหนึ่งกลุ่ม
ซึ่งจะเป็นกลุ่มผลิตภัณฑ์ที่เข้าถึงผู้บริโภคโดยตรง
และจะเป็นกลุ่มผลิตภัณฑ์กลุ่มพิเศษที่บริษัทได้เพิ่มเข้ามาเพื่อเพิ่มช่องทางการจัดจำหน่ายสินค้าให้มากขึ้น
โดยกลุ่มดังกล่าวเมื่อเทียบกับตลาดอาจมีราคาสูงแต่มีคุณภาพดีกว่าและมีความหลากหลายของสินค้ามากกว่า

3.  ด้านช่องทางการจัดจำหน่าย (Place)

ปัจจุบันทางบริษัทได้มีการขยายส่วนแบ่งการตลาดโดยเน้นให้มีการจัดจำหน่ายให้เข้าถึงกลุ่มลูกค้าทุกกลุ่มรวมถึงกลุ่มผู้บริโภคที่เป็นผู้ใช้โดยตรง
เนื่องจากบริษัทมีความคิดในเรื่องของการทำการตลาดในเชิง DEMAND PULL
หรือการที่ลูกค้ามีความต้องการที่จะได้สินค้าโดยตรงและ DEMAND PUSH
หรือการเน้นการกระจายสินค้าแบบเดิมที่บริษัทเป็นผู้ผลิต
แต่เดิมสินค้าของทางบริษัทเน้นหนักในการอุตสาหกรรม
ซึ่งจะต้องใช้ผู้ขายที่มีความเชี่ยวชาญทางด้านไฟฟ้าเป็นผู้อธิบายลักษณะของอุปกรณ์ เช่น บัลลาสต์
หรือ สตาร์ทเตอร์ความดันสูงให้กับลูกค้าปลายทางอีกครั้งหนึ่ง
แต่พฤติกรรมของผู้บริโภคได้เปลี่ยนไปในเรื่องของการซื้อสินค้าสำเร็จรูปมากขึ้น
บริษัทเองก็ได้ตอบสนองความต้องการของผู้บริโภคในลักษณะดังกล่าวด้วย
โดยการขายสินค้าผ่านช่องทางการขายที่เป็น MODERN TRADE หรือ RETAIL
ซึ่งแนวโน้มการขยายตัวของกลุ่มดังกล่าวมีมากขึ้นเรื่อยๆ
ทำให้บริษัทได้มีแนวความคิดที่จะกระจายสินค้าให้ครบทุกกลุ่ม
ในขณะเดียวกันทางบริษัทก็ไม่ได้ละเลยการกระจายสินค้าในลักษณะเดิมโดยผ่านช่องทางการขายที่ผ่านร้านค้าปลีกหรือค้าส่งทั่วไปซึ่งเป็น
DEALER หรือเป็นผู้ที่มีการติดต่อค้าขายกับทางบริษัทเป็นระยะเวลานานมาแล้ว
โดยทางบริษัทเองได้พยายามจัดสัดส่วนให้อยู่ในระดับที่เหมาะสม
ซึ่งมีการเน้นในส่วนของผู้บริโภคที่เป็นผู้บริโภค 2 กลุ่มหลักๆ

1.กลุ่มผู้บริโภคทั่วไปประเภทร้านค้า ปัจจุบันได้เพิ่มจำนวนให้กับร้านค้าส่งซึ่งในช่วงก่อนมีประมาณ
50-60 ราย ในปัจจุบันได้เพิ่มเป็น 70-80 ราย
และในกลุ่มร้านค้าอุปกรณ์ไฟฟ้าในแต่ละจังหวัดประมาณ 500-600 ราย
และกลุ่มร้านค้าอุปกรณ์ไฟฟ้าในกรุงเทพฯและปริมณฑลประมาณ 200-300 ราย
ปัจจุบันในกลุ่มผู้บริโภคปลายทางที่เป็นกลุ่มผู้บริโภคประเภทโครงการ
ทางบริษัทพยายามเข้าถึงในส่วนของลูกค้ากลุ่มดังกล่าวซึ่งจะมีประโยชน์ต่อการสร้างตราสินค้าในอนาคตของทางบริษัท
หากสามารถทำให้ลูกค้ามีการยอมรับในตัวสินค้าแล้ว
ในอนาคตจะมีการสั่งซื้อสินค้าและมีความเชื่อมั่นในตราสินค้าหรือ BRAND LOYALTY
กับผลิตภัณฑ์ของทางบริษัทมากและจะมีผลต่อการสั่งซื้อผ่านทางร้าน MODERN TRADE
หรือผ่านทางร้านที่เป็นการกระจายลักษณะเดิม เช่น ร้านค้าปลีกหรือค้าส่ง

2.กลุ่มผู้บริโภคประเภทผู้ประมูลโครงการ,ผู้รับเหมาโครงการ,กลุ่มผู้บริโภคที่ใช้ผลิตภัณฑ์ดังกล่าวภายในบ้านเรือนของตัวเอง
หรือในโครงการ,อาคาร,โรงงานอุตสาหกรรมหรือเจ้าของอาคาร
ที่ผ่านมาทางบริษัทมีสัดส่วนการจำหน่ายสินค้าให้ลูกค้ากลุ่มโครงการเป็นสัดส่วนที่น้อย ในปี 2554
เป็นต้นมา
ทางบริษัทจึงได้พยายามเพิ่มสัดส่วนการขายสินค้าในลูกค้ากลุ่มประเภทโครงการทั้งภาครัฐและภาคเอกชน
ให้เพิ่มมากขึ้น ทั้งนี้ถ้าผู้บริโภคกลุ่มนี้มีแนวโน้มการตอบรับในการกระจายสินค้าดีขึ้น
จะทำให้บริษัทมีแนวโน้มในการกระจายสินค้าดีขึ้น
ทั้งยังสามารถสร้างตราสินค้าให้เป็นที่รู้จักและขยายตัวผลิตภัณฑ์ใหม่ๆเพิ่มมากขึ้น

3.กลุ่มผู้ผลิตโคมไฟ ปัจจุบันมีอยู่ประมาณ 20-25 ราย
กลุ่มดังกล่าวทางบริษัทได้พยายามเพิ่มรายการสินค้าและอุปกรณ์ที่เกี่ยวกับโคมไฟเพื่อที่จะจำหน่ายให้กับผู้ผลิตโคมไฟดังกล่าวมากขึ้นโดยเฉพาะหลอดไฟซึ่งบริษัทเองได้เน้นสินค้าดังกล่าวมากขึ้น
ทำให้กลุ่มผู้ผลิตโคมไฟสามารถใช้หลอดไฟหรือใช้สินค้าดังกล่าวพร้อมกับหลอดไฟของทางบริษัท

4.กลุ่มลูกค้าต่างประเทศ ปัจจุบันมีอยู่ประมาณ 20ราย
สาเหตุที่มีจำนวนลูกค้าไม่มากนักเพราะทางบริษัท มีนโยบายเรื่องการค้าต่างประเทศ แบบ 1
ตัวแทนจำหน่ายต่อ 1 ประเทศ
โดยสัดส่วนดังกล่าวทางบริษัทมีการส่งออกไปในประเทศหลายประเทศ เช่น
ซีเรีย,ซาอุดิอาระเบีย,จอร์แดน,อียิปต์,บังกลาเทศ,สิงคโปร์,ฟิลิปปินส์,มาเลเซีย,เวียดนาม,กัมพูชา,พม่าและลาว
ในกลุ่มนี้ทางบริษัทได้ให้ความสำคัญและพยายามเพิ่มศักยภาพการส่งออกโดยการเข้าร่วมงานแสดงสินค้าในต่างประเทศ
คาดว่าปีนี้จะขยายการส่งออกในกลุ่มเอเชียใต้ที่บริษัทได้ให้ความสนใจและทำการจัดส่งตัวอย่างสินค้าให้กลุ่มผู้บริโภคดังกล่าวทดลองใช้แล้ว
อย่างไรก็ดีเรื่องความผันผวนของอัตราแลกเปลี่ยนทำให้ทางบริษัทยังคงควบคุมการส่งออกให้อยู่ในสัดส่วนที่เหมาะสมต่อไป

ในปี 2554 บริษัทมีการเพิ่มพนักงานขายและมีการขยายส่วนของงานขายให้มากขึ้น
เนื่องจากพฤติกรรมของผู้บริโภค END USER ที่เปลี่ยนไปในกลุ่มของ MODERN TRADE,
RETAILและกลุ่ม CORPORATE
ซึ่งเป็นโครงการที่มีแนวโน้มเติบโตมากขึ้นทางบริษัทจึงขยายส่วนงานขายเพื่อรองรับกลุ่มผู้บริโภคกลุ่มดังกล่าว

4.  ด้านการควบคุมและพิจารณาเครดิตของลูกค้า

ปัจจุบันบริษัทพิจารณาให้เครดิตเทอมแก่ลูกค้า
เฉพาะในกลุ่มลูกค้าที่มีการติดต่อซื้อขายกันอย่างต่อเนื่อง
โดยหากเป็นลูกค้าใหม่จะต้องซื้อสินค้าเป็นเงินสดเท่านั้น
หลังจากนั้นจะมีการตรวจสอบหลักฐานเกี่ยวกับฐานะทางการเงินรวมถึงข้อมูลที่ปรากฏใน เว็บไซต์
Business online (BOL) ที่ทางบริษัทได้เป็นสมาชิกอยู่ เมื่อพิจารณาข้อมูลต่าง ๆ
ที่เกี่ยวข้องแล้ว ไม่ว่าจะเป็นข้อมูลทางการเงิน หรือ
ข้อมูลพื้นฐานที่ได้รับจากข้อมูลทั่วไปในการติดต่อกับลูกค้ารายนั้น ๆ
ทางบริษัทจะพิจารณากำหนดวงเงินให้ โดยในช่วงแรกจะอยู่ที่ 25,000 – 30,000 บาท
และหลังจากนั้นจะพิจารณาขยายเครดิตหากมีการซื้อขายกันอย่างต่อเนื่อง อย่างไรก็ตาม
ในการพิจารณาให้เครดิตเทอมแก่ลูกค้ารายใหม่นั้น
วงเงินพิจารณาจะถูกกำหนดไว้ในโปรแกรมคอมพิวเตอร์ เพื่อให้ง่ายต่อควบคุม

บริษัทจะพิจารณาให้เครดิตเทอมแก่ลูกค้านับตั้งแต่ส่งมอบสินค้าเป็นที่เรียบร้อยรวมจำนวน 60 วัน
ถึงสูงสุดไม่เกิน 120 วัน โดยกลุ่มลูกค้าส่วนใหญ่จะได้รับการพิจารณาให้เครดิตเทอมในช่วง 60 วัน
ถึง 90 วัน โดยที่ผ่านมาทางบริษัทประสบปัญหาเรียกเก็บเงินไม่ได้หรือหนี้สูญน้อยมาก
โดยรูปแบบการจ่ายชำระเงินจะเน้นเป็นเช็คมากกว่าเงินสด สำหรับลูกค้าต่างประเทศนั้น
โดยส่วนใหญ่จะเน้นการจำหน่ายในเงื่อนไขจ่ายชำระเงินแบบ L/C at sight
นอกจากนี้จะเป็นรูปแบบ L/C term หรือ การจ่ายเงินสดแบบให้เครดิตเทอม
หรือการจ่ายเงินสดล่วงหน้า

สำหรับการได้รับเครดิตเทอมจากเจ้าหนี้การค้าของบริษัทนั้น จะได้รับเครดิตเทอมสูงสุดไม่เกิน 120
วัน แต่เนื่องจากปัจจุบัน
บริษัทได้เปลี่ยนนโยบายการสั่งซื้อวัตถุดิบเป็นการสั่งซื้อโดยตรงจากต่างประเทศมากขึ้น
โดยเฉพาะวัตถุดิบเหล็ก ซึ่งทางบริษัทไม่ได้รับเครดิตเทอมจากผู้จัดจำหน่ายวัตถุดิบจากต่างประเทศ
โดยจะเป็นการสั่งซื้อแบบ L/C at sight

2.  ภาวะการแข่งขันและแนวโน้มอุตสาหกรรม

ปัจจุบันตลาดบัลลาสต์ในประเทศไทย สามารถแบ่งออกเป็น 2 ประเภทใหญ่ ๆ ได้แก่

-   บัลลาสต์ขดลวดแกนเหล็กคิดเป็นสัดส่วนร้อยละ 95

-   บัลลาสต์อิเลคทรอนิคส์คิดเป็นสัดส่วนร้อยละ 5

ตลาดบัลลาสต์ในประเทศไทยโดยส่วนมากจะเป็นบัลลาสต์ขดลวดแกนเหล็กเป็นส่วนใหญ่
เนื่องจากมีราคาต่ำกว่า และมีอายุการใช้งานทนทานกว่าบัลลาสต์อิเลคทรอนิคส์มาก
จึงทำให้ตลาดโดยรวมเป็นบัลลาสต์ขดลวดแกนเหล็กเป็นส่วนมาก โดยในช่วง 5 – 10 ปีที่ผ่านมา
ทางกรมอนุรักษ์พลังงานและอีกหลาย ๆ หน่วยงาน
ในส่วนราชการกระทรวงพลังงานและการไฟฟ้าฝ่ายผลิตแห่งประเทศไทย (กฟผ.)
ได้พยายามผลักดันผลิตภัณฑ์ที่ช่วยในการประหยัดพลังงาน โดยบัลลาสต์ประเภทประหยัดพลังงาน
(Low Loss) และบัลลาสต์อิเลคทรอนิคส์เป็นส่วนหนึ่งที่ได้รับการสนับสนุน
ทำให้ประชาชนทั่วไปหันมาใช้บัลลาสต์อิเลคทรอนิคส์มากขึ้น
แต่ทั้งนี้ยังคงมีสัดส่วนการใช้งานที่น้อยมากเมื่อเทียบกับบัลลาสต์ขดลวดแกนเหล็ก
อย่างไรก็ตามคาดการณ์ว่า
แนวโน้มในอนาคตบัลลาสต์อิเลคทรอนิคส์จะต้องมีบทบาทมากขึ้นเนื่องจากพอเริ่มมีการใช้งานของบัลลาสต์ประเภทดังกล่าวมากขึ้นแล้ว
จะช่วยให้ต้นทุนในการผลิตค่อย ๆ
ปรับตัวลดลงในที่สุดและจะทำให้ราคาจำหน่ายไม่ต่างจากบัลลาสต์ขดลวดแกนเหล็กมากจนเกินไป
นอกจากนี้ปัจจัยจากกระแสอนุรักษ์พลังงานเพื่อช่วยแก้ปัญหาภาวะโลกร้อน
ประกอบกับการวิจัยและพัฒนาอย่างต่อเนื่อง
เพื่อให้บัลลาสต์อิเลคทรอนิคส์มีอายุการใช้งานที่ยาวนานขึ้น
เหล่านี้จะเป็นปัจจัยที่ช่วยเร่งให้เกิดความนิยมในการใช้บัลลาสต์อิเลคทรอนิคส์มากขึ้นจากเดิม

ทั้งนี้บริษัทมีข้อมูลตัวเลขจากการไฟฟ้าฝ่ายผลิตแห่งประเทศไทย (กฟผ.) ว่า
ผลิตภัณฑ์ที่ช่วยในการประหยัดพลังงาน สามารถลดอัตราการสูญเสียพลังงานลง ได้แก่
ผลิตภัณฑ์บัลลาสต์ โดยจากการประมาณการยอดขายจำนวนบัลลาสต์ ที่ใช้กับหลอดฟูลออเรสเซนต์ ใน
1 ปี ประมาณ 20 - 25 ล้านตัว คิดเป็นความต้องการใช้ไฟฟ้าของบัลลาสต์ประมาณ ปีละ 1
พันล้าน เมกกะวัตต์ จากข้อมูลดังกล่าว
แสดงให้เห็นว่าบัลลาสต์ประสิทธิภาพสูงจะช่วยลดการสูญเสียพลังงานในตัวบัลลาสต์ลง
ทั้งนี้ผู้บริโภคควรจะสามารถหาซื้อบัลลาสต์คุณภาพสูงดังกล่าวได้ในราคาที่เหมาะสม
ซึ่งผลิตภัณฑ์ของบริษัทสามารถสนองตอบความต้องการในลักษณะดังกล่าวได้เป็นอย่างดี

ภาวะการแข่งขัน

จากการสอบถามทางผู้บริหารบริษัท พบว่า ปัจจุบันผู้ผลิตบัลลาสต์ที่มีลักษณะใกล้เคียงกัน คือ “BOVO”
“Armstrong” “ Racer” และ “Advanced”
โดยปัจจุบันในประเทศไทยมีโรงงานผลิตบัลลาสต์ไม่ถึง 10 แห่ง
ทั้งนี้ผู้ผลิตส่วนใหญ่จะผลิตบัลลาสต์ทั้ง 2 ประเภท คือ ผลิตทั้งบัลลาสต์ขดลวดแกนเหล็ก
และบัลลาสต์อิเลคทรอนิคส์สำหรับหลอดฟลูออเรสเซนต์ หรือบัลลาสต์สำหรับไฟบ้าน
โดยมีรายละเอียด ดังนี้

-   บริษัท เรเซอร์การไฟฟ้า (ประเทศไทย) จำกัด : ผลิตบัลลาสต์ยี่ห้อ “Racer” “OCTANE”
    ซึ่งเป็นบริษัทผู้ผลิตบัลลาสต์ฟลูออเรสเซนต์ หรือบัลลาสต์ไฟบ้าน ที่มากที่สุดในประเทศไทย
    ปัจจุบันมีกำลังการผลิตประมาณ 1 ล้านชิ้นต่อเดือน

-   บริษัท อาร์มสตรองอุตสาหกรรมแห่งประเทศไทย จำกัด : ผลิตบัลลาสต์ยี่ห้อ “Armstrong”
    ปัจจุบันมีกำลังการผลิตกว่า 500,000 ชิ้นต่อเดือน
    โดยจะเน้นการผลิตบัลลาสต์ไฟบ้านเพื่อส่งออกไปจำหน่ายให้กับประเทศในแถบเอเชียผ่านลูกค้ารายใหญ่คือ
    Phillips

-   บริษัท ทองรัศมีอิเลคทริคเวิล์ด จำกัด : ผลิตบัลลาสต์ยี่ห้อ “BOVO” “KE”
    มีชื่อเสียงเป็นที่รู้จักดีมากในไทย โดยจะเน้นการผลิตบัลลาสต์ไฟบ้าน มีกำลังการผลิตกว่า
    300,000 ชิ้นต่อเดือน

-   บริษัท ไทยเอ็นเนอร์ยี่คอนเซอร์เวชั่น จำกัด :
    ผลิตเฉพาะบัลลาสต์อิเลคทรอนิคส์สำหรับไฟบ้าน ยี่ห้อ “ECONO” โดยมีกำลังการผลิตมากกว่า
    20,000 ชิ้นต่อเดือน

-   บริษัท แอดวานซ์อีเลคทริค แอนด์ อีเลคทรอนิค จำกัด : ผลิตสินค้าภายใต้ยี่ห้อ “Advanced”
    เน้นการเป็นผู้รับจ้างผลิตตามคำสั่งซื้อ
    โดยผู้ผลิตรายนี้มีความสามารถในการผลิตบัลลาสต์ไฟถนนเช่นเดียวกับบริษัท
    แต่อย่างไรก็ตามบริษัทดังกล่าวยังมีกำลังการผลิตน้อยกว่าบริษัท
    โดยมีกำลังการผลิตรวมทั้งในส่วนบัลลาสต์ไฟบ้านและไฟถนน มากกว่า 3,000 ชิ้นต่อเดือน

สำหรับผู้ผลิตบัลลาสต์ 3 รายแรก จะเป็นผู้ผลิตที่เน้นบัลลาสต์ไฟบ้าน
หรือบัลลาสต์สำหรับหลอดไฟฟลูออเรสเซนต์ทั้งหมด โดยผู้ผลิตใน 2 – 3 รายแรก
จะมีความได้เปรียบทางด้านต้นทุนการผลิตจากการประหยัดจากขนาด (Economies of scale)
เนื่องจากมีกำลังการผลิตที่มากกว่า
รวมถึงความสามารถในการครองส่วนแบ่งทางการตลาดที่มากกว่า
โดยประเภทของบัลลาสต์ที่ผู้ผลิตใน 2 – 3 รายแรกมีความได้เปรียบทางด้านต้นทุนการผลิต
เมื่อเปรียบเทียบกับบริษัท คือ บัลลาสต์สำหรับหลอดไฟฟลูออเรสเซนต์รุ่นธรรมดา อย่างไรก็ตาม
เนื่องจากทางบริษัทเพิ่งเริ่มเน้นการเป็นผู้ผลิตและจัดจำหน่ายบัลลาสต์สำหรับหลอดไฟฟลูออเรสเซนต์เมื่อช่วง
2 – 3 ปี ที่ผ่านมา ดังนั้นทางบริษัทจึงอยู่ในช่วงขยายกำลังการผลิตให้เพิ่มขึ้นอย่างต่อเนื่อง
รวมถึงการวิจัยและพัฒนาเพื่อหาทางลดต้นทุนการผลิตของบัลลาสต์สำหรับหลอดไฟฟลูออเรสเซนต์รุ่นธรรมดาให้ลดลงจากเดิม
เพื่อให้สามารถแข่งขันกับผู้ผลิตรายใหญ่ดังกล่าวได้ ทั้งนี้ปัจจุบัน
ผลิตภัณฑ์สำหรับหลอดไฟฟลูออเรสเซนต์
ที่บริษัทสามารถพัฒนาต้นทุนการผลิตจนสามารถแข่งขันกับผู้ผลิตรายใหญ่ของประเทศได้ คือ
บัลลาสต์ประหยัดไฟ เบอร์ 5 สำหรับหลอดไฟฟลูออเรสเซนต์
ซึ่งกลายเป็นผลิตภัณฑ์ที่ทางบริษัทสามารถกำหนดราคาขายเพื่อให้สามารถแข่งขันได้
โดยขณะนี้ทางบริษัทอยู่ระหว่างการเพิ่มกำลังการผลิต
รวมถึงการดำเนินการด้านการตลาดเพื่อเพิ่มส่วนแบ่งทางการตลาดในผลิตภัณฑ์ดังกล่าวให้มากขึ้นจากเดิม

อย่างไรก็ตาม
แม้ว่าในขณะนี้บริษัทจะมีกำลังการผลิตของบัลลาสต์สำหรับหลอดไฟฟลูออเรสเซนต์ที่น้อยกว่าผู้ผลิตรายใหญ่อื่นๆ
ซึ่งส่งผลต่อการครองส่วนแบ่งทางด้านการตลาดก็ตาม
แต่จุดแข็งที่สำคัญที่ทำให้บริษัทมีความแตกต่างจากผู้ผลิตรายอื่นคือ บริษัทเป็นผู้ผลิตบัลลาสต์ไฟถนน
(โดยเฉพาะอย่างยิ่งบัลลาสต์สำหรับหลอดไฟเมอร์คิวรี่ (หลอดแสงจันทร์) และหลอดไฟโซเดียม)
รายใหญ่อันดับ 1 ของประเทศ ซึ่งถือเป็นจุดแข็งที่สำคัญของบริษัท
และถึงแม้ว่าจะมีผู้ผลิตบางรายในประเทศ สามารถผลิตบัลลาสต์ไฟถนนได้เช่นเดียวกับบริษัท (ได้แก่
บริษัท แอดวานซ์อีเลคทริค แอนด์ อีเลคทรอนิค จำกัด (Advanced) และ บริษัท
เมอร์ริเดี่ยนเทคโนโลยี จำกัด
แต่ปัจจุบันทั้งสองบริษัทดังกล่าวยังมีกำลังการผลิตบัลลาสต์ไฟถนนที่น้อยกว่ามาก
โดยคู่แข่งขันที่สำคัญของบริษัทสำหรับบัลลาสต์ไฟถนนคือ สินค้าที่นำเข้าจากต่างประเทศ

ดังนั้นโดยภาพรวมบริษัทจึงเป็นผู้ผลิตและจัดจำหน่ายผลิตภัณฑ์ในกลุ่มบัลลาสต์ที่มีความหลากหลายทางด้านผลิตภัณฑ์ครอบคลุมทุกประเภทของบัลลาสต์สามารถรองรับความต้องการของลูกค้าได้ในทุกกลุ่ม
และทุกประเภทการใช้งาน

ภาวะอุตสาหกรรมบัลลาสต์ในปัจจุบัน การจะจำหน่ายสินค้าได้นั้น
จะต้องอาศัยการจำหน่ายในราคาถูกโดยเฉพาะบัลลาสต์ไฟบ้าน เนื่องจากมีการแข่งขันสูงมาก
ทำให้มีสัดส่วนการทำกำไรค่อนข้างต่ำ ทางบริษัท จึงได้เน้นจุดเด่นที่แตกต่างจากบริษัทข้างต้น
โดยทางบริษัทจะเน้นการบริหารต้นทุนการผลิตในผลิตภัณฑ์ประเภทบัลลาสต์สำหรับไฟบ้าน
เพื่อให้สามารถแข่งขันกับบริษัทภายในประเทศได้ ผ่านการสร้างตราสินค้า (Brand)
เป็นของตนเองเพื่อเพิ่มขีดความสามารถในการแข่งขันของผลิตภัณฑ์จากทางบริษัท
นอกจากนี้ทางบริษัทยังดำเนินนโยบายบริหาร โดยเน้นผลิตสินค้าที่ลดและช่วยทดแทนการนำเข้า
อาทิเช่น บัลลาสต์สำหรับหลอดไฟถนน หรือ หม้อแปลงสำหรับหลอดฮาโลเจน
ซึ่งจะมีภาวะการแข่งขันที่ต่ำกว่าผลิตภัณฑ์ บัลลาสต์ไฟบ้านทั่วไป อย่างไรก็ตาม
แม้ว่าอุตสาหกรรมการผลิตบัลลาสต์ไฟบ้าน จะมีตลาดค่อนข้างใหญ่
แต่ในการเข้ามาของคู่แข่งขันรายใหม่นั้น สามารถทำได้ยาก
เนื่องจากมีอุปสรรคในเรื่องของความรู้และเทคนิค (Know How) เกี่ยวกับการผลิต
การจัดหาบัลลาสต์อ้างอิง หรือ Reference Ballast
สำหรับใช้ประกอบการขอรับรองมาตรฐานอุตสาหกรรมต่อไป

แนวโน้มของอุตสาหกรรม

อุตสาหกรรมบัลลาสต์

จากการสอบถามทางผู้บริหารบริษัท ได้ข้อมูลว่า
ภาวะอุตสาหกรรมการผลิตบัลลาสต์เป็นส่วนหนึ่งของธุรกิจไฟฟ้าแสงสว่าง
ซึ่งปัจจุบันประเทศไทยมีมูลค่ารวมของธุรกิจไฟฟ้าแสงสว่างประมาณ 11,000 ล้านบาท
โดยมีสัดส่วนของอุตสาหกรรมบัลลาสต์ประมาณร้อยละ 15 หรือคิดเป็นมูลค่าโดยประมาณ 1,650
ล้านบาท โดยตลาดบัลลาสต์ส่วนใหญ่เป็นของผู้ผลิตภายในประเทศ
สำหรับตลาดบัลลาสต์ที่ต้องนำเข้าจากต่างประเทศนั้น
จะเป็นผลิตภัณฑ์บัลลาสต์สำหรับใช้กับหลอดไฟปล่อยประจุความเข้มสูง (HID) บางชนิด
และอุปกรณ์ไฟฟ้าแสงสว่างบางชนิด โดยภาวะอุตสาหกรรมการผลิตบัลลาสต์ปัจจุบันจัดว่า
มีการแข่งขันในระดับสูง เนื่องจากมีจำนวนผู้ผลิตหลายราย
โดยมีรายใหญ่ที่เป็นผู้นำตลาดที่สำคัญรวมกว่า 5 ราย นอกจากนี้ยังมีการแข่งขันด้านราคาสูง
จากความเหมือนด้านประโยชน์การใช้สอย ระดับราคาที่ใกล้เคียงกัน
รวมถึงการเข้ามาของสินค้าจากประเทศจีน ที่มีราคาจำหน่ายต่ำกว่า

นอกจากนี้ทางผู้บริหารบริษัทยังให้ข้อมูลเพิ่มเติมว่า
ปัจจุบันแนวโน้มของอุตสาหกรรมบัลลาสต์ในประเทศไทยนั้นจะเน้นบัลลาสต์ที่ประหยัดไฟมากขึ้น
อาทิเช่น บัลลาสต์ประหยัดไฟเบอร์ 5 และบัลลาสต์อิเลคทรอนิคส์
ซึ่งในปัจจุบันบริษัทได้ตระหนักดีถึงแนวโน้มดังกล่าว และได้ให้ความสำคัญกับบัลลาสต์ประเภทดังกล่าว
โดยทางบริษัทจึงได้คิดค้นบัลลาสต์อิเลคทรอนิคส์ที่สามารถเปลี่ยนได้ง่าย สะดวก
(ง่ายเหมือนเปลี่ยนสตาร์ทเตอร์) และสามารถเปลี่ยนได้ด้วยตัวเอง
ซึ่งคาดว่าจะช่วยให้ผู้ใช้หันมานิยมสินค้าประเภทนี้มากขึ้น สำหรับบัลลาสต์ประเภทอื่น เช่น
บัลลาสต์ลดระดับกำลังไฟฟ้าและบัลลาสต์อิเลคทรอนิคส์สำหรับหลอดเมทัลฮาไลด์ หรือ โซเดียมนั้น
ทางบริษัทยังให้ความสำคัญกับการผลิตเพื่อรองรับกับกระแสการอนุรักษ์พลังงานเพื่อช่วยลดปัญหาภาวะโลกร้อน
จากประโยชน์ที่บัลลาสต์ประเภทดังกล่าวสามารถประหยัดไฟได้มากขึ้น บริษัทยังได้ผลิตไดรพ์เวอร์
แอล. อี. ดี. (LED Driver คือ อุปกรณ์ส่วนควบใช้กับหลอดแอล. อี. ดี. ซึ่งหลอดแอล. อี.
ดี.เป็นนวัตกรรมใหม่ เข้ามาแทนที่หลอดทุกชนิดโดยการให้แสงมากกว่าหลอดทั่วไป
และประหยัดไฟกว่าถึงร้อยละ 70 - 80)
ซึ่งจะมีประโยชน์ในแง่ของการประหยัดไฟได้มากขึ้นเช่นกัน
ส่วนแนวโน้มของหลอดไฟฟ้าแบบปล่อยประจุความเข้มสูง (HID อาทิเช่น หลอดไฟเมทัลฮาไลด์
และโซเดียมความดันสูง) ทางบริษัทได้ผลิตหลอดดังกล่าวเป็นรายแรกของประเทศ
ซึ่งช่วยลดการนำเข้าหลอดไฟประเภทดังกล่าวจากต่างประเทศลงได้
รวมถึงบริษัทยังจะได้ประโยชน์จากการส่งออกไปจำหน่ายในต่างประเทศเพิ่มขึ้น
เนื่องจากต่างประเทศให้ความนิยมและเชื่อถือในคุณภาพของสินค้าดังกล่าว นอกจากนี้ยังคาดการณ์ว่า
ในอนาคตหลอดเมทัลฮาไลด์ จะถูกนำมาใช้แทนหลอดไฟแบบแสงจันทร์ทั้งหมด
จากประโยชน์ของหลอดเมทัลฮาไลด์ที่สามารถให้แสงสว่างมากกว่าหลอดแสงจันทร์ถึงร้อยละ 70
ซึ่งทางบริษัทได้เตรียมวางแผนกำลังการผลิตให้สามารถรองรับกับแนวโน้มการเปลี่ยนแปลงของผลิตภัณฑ์ด้านไฟฟ้าส่องสว่างที่จะเกิดขึ้นในอนาคตเป็นที่เรียบร้อยแล้ว

อุตสาหกรรมหลอดไฟฟ้า

อุตสาหกรรมหลอดไฟฟ้าเป็นส่วนหนึ่งในผลิตภัณฑ์ที่ทางบริษัทเป็นผู้ผลิต
และนำเข้าเพื่อจำหน่ายภายในประเทศ ซึ่งนับว่าเป็นสายการผลิตที่ต่อยอดจากธุรกิจบัลลาสต์
และมีแนวโน้มที่จะเติบโตอย่างต่อเนื่อง ด้วยความชำนาญในธุรกิจด้านไฟฟ้าอยู่แล้วนั้น
ทำให้บริษัทได้รับความไว้วางใจต่อคุณภาพของหลอดไฟฟ้าที่ผลิตและจำหน่ายออกสู่ตลาด

จากข้อมูลของสถาบันไฟฟ้าและอิเล็กทรอนิกส์ (http://www.thaieei.com)
ทางบริษัทมีมุมมองต่อแนวโน้มภาวะอุตสาหกรรมดังนี้

ในช่วงเดือนมกราคม ถึงกันยายน ปี 2553 มีมูลค่าการนำเข้าหลอดไฟฟ้า 135.31
ล้านเหรียญสหรัฐ และส่งออกหลอดไฟฟ้ามูลค่า 96.44 ล้านเหรียญสหรัฐ ส่วนในเดือนมกราคม
ถึงกันยายน ปี 2554 ประเทศไทยมีการนำเข้าหลอดไฟฟ้ามูลค่า 149.76 ล้านเหรียญสหรัฐ
และมีมูลค่าการส่งออก 96.37 ล้านเหรียญสหรัฐ ซึ่งพบว่าอัตราการนำเข้าในเดือนมกราคม
ถึงกันยายน ปี 2554 เพิ่มขึ้นร้อยละ 10.68 และอัตราการส่งออกลดลงร้อยละ -0.08
เมื่อเทียบกับ ปี 2553 ซึ่งส่วนใหญ่เป็นการนำเข้าจากจีนที่มีมูลค่าการนำเข้า 1,110.77
ล้านเหรียญสหรัฐ และประเทศที่ไทยผลิตหลอดไฟฟ้าส่งออกมากที่สุดคือ จีนเช่นกัน
และรองลงมาคือประเทศสหรัฐอเมริกา

จากข้อมูลดังกล่าวข้างต้น ทางบริษัทพิจารณาว่า การที่บริษัทเป็นผู้ผลิตและจำหน่ายหลอดไฟเองนั้น
จะช่วยสร้างความหลากหลายด้านผลิตภัณฑ์ที่ผลิต
และจำหน่ายให้มีจำนวนรายการเพื่อสนองตอบความต้องการของผู้บริโภคได้มากขึ้นกว่าเดิม
นอกจากนี้การปรับปรุงและพัฒนาคุณภาพของผลิตภัณฑ์หลอดไฟตลอดปีที่ผ่านมาจะกลายเป็นปัจจัยสำคัญที่ทำให้สามารถแข่งขันกับหลอดไฟที่นำเข้าจากต่างประเทศได้
โดยเฉพาะอย่างยิ่งในกลุ่มผลิตภัณฑ์หลอดไฟถนน
ซึ่งขณะนี้ทางบริษัทอยู่ระหว่างการขอรับรองมาตรฐานจาก ทู้ด ซู้ด (TUV SUD)
ซึ่งเป็นผู้นำในการให้บริการทางด้านการทดสอบผลิตภัณฑ์และรับรองระบบในระดับสากล
ซึ่งหากสามารถผ่านการรับรองดังกล่าว จะส่งผลให้เกิดความน่าเชื่อถือต่อผลิตภัณฑ์ของบริษัท
โดยเฉพาะอย่างยิ่งในด้านการเข้าประมูลงานที่เกี่ยวข้องกับหน่วยงานราชการ

นอกจากความสามารถของตัวบริษัทเอง ภาวะเศรษฐกิจ การลงทุน
และการบริโภคในปีนี้ที่คาดว่าจะเริ่มฟื้นตัว ประกอบกับรัฐบาลมีนโยบายกระตุ้นเศรษฐกิจ
และการลงทุนโครงการเมกะโปรเจคส์
รวมถึงการส่งเสริมให้ใช้หลอดตะเกียบและหลอดประหยัดไฟจากการไฟฟ้าฝ่ายผลิต
ซึ่งปัจจัยเหล่านี้จะช่วยให้ความต้องการวัสดุอุปกรณ์ต่าง ๆ
รวมถึงผลิตภัณฑ์ที่ช่วยด้านการประหยัดพลังงานมีความต้องการใช้งานเพิ่มขึ้นจากเดิม
ซึ่งจะส่งผลให้แนวโน้มยอดขายของหลอดไฟฟ้าเพิ่มขึ้นในอนาคตด้วยเช่นกัน

บริษัทยังมีแผนที่จะขยายตลาดเพิ่มเติมไปยังต่างประเทศ
บริษัทยังคงเน้นไปที่ตลาดอาเซียนและตะวันออกกลาง
โดยได้เพิ่มการขยายตลาดไปในกลุ่มของเอเชียใต้และการต่อยอดจากการเข้าร่วมงานแสดงสินค้าในประเทศแถบเอเชียใต้
ซึ่งปัจจุบันมีศักยภาพและเป็นตลาดกลุ่มที่มีแนวโน้มการเจริญเติบโตค่อนข้างจะสูง
โดยเฉพาะบังคลาเทศ และปากีสถาน

แนวโน้มราคาเหล็ก

เนื่องจากเหล็กเป็นวัตถุดิบที่สำคัญที่สุด โดยมีสัดส่วนเป็นอันดับ 1 ของต้นทุนทางวัตถุดิบในการผลิต
ดังนั้นราคาเหล็กจึงส่งผลกระทบโดยตรงต่อการผลิตของบริษัท
ซึ่งทางผู้บริหารบริษัทให้ความสำคัญและติดตามทิศทางการเคลื่อนไหวของราคาอย่างใกล้ชิด
ทั้งนี้เพื่อจะสามารถรับมือและวางแผนการสั่งซื้อและการผลิตได้ทันต่อสถานการณ์ที่เปลี่ยนแปลงไป

ทางบริษัทได้ใช้ข้อมูลของศูนย์วิจัยกสิกรไทย (http://tonklainvestment.blogspot.com)
เพื่อเป็นแนวทางในการวิเคราะห์ภาวะอุตสาหกรรมเหล็กใน ปี พ.ศ. 2555 ดังนี้

“ ... ในช่วงปี 2553 ที่ผ่านมา ไทยมีปริมาณความต้องการใช้เหล็กสำเร็จรูปอยู่ที่ประมาณ 14
ล้านเมตริกตัน ซึ่งแม้ว่ามีขนาดที่เล็กเพียงร้อยละ 1 ของตลาด โลกที่มีปริมาณความต้องการใช้อยู่ที่
1,294 ล้านเมตริกตัน แต่เมื่อเทียบกับผลิตภัณฑ์มวลรวมในประเทศของไทย (GDP)
ที่สัดส่วนเพียงร้อยละ 0.5 ของผลิตภัณฑ์มวลรวมทั้งโลก ถือว่าไทย
เป็นอีกประเทศที่มีการบริโภคเหล็กในสัดส่วนที่สูง

แม้ความต้องการใช้เหล็กในประเทศจะสูง แต่ด้วยข้อจำกัดบางประการ เช่น
การขาดกระบวนการผลิตเหล็กต้นน้ำในประเทศ และข้อจำกัดทาง ด้านเทคโนโลยีในการผลิต
เป็นต้น ทำให้ไทยมีความจำเป็นต้องนำเข้าเหล็กในปริมาณที่สูงมาก
โดยเฉพาะเหล็กคุณภาพสูงที่จำเป็นต้องใช้เทคโนโลยีในการผลิตสูง เพื่อการรักษามาตรฐาน
คุณภาพการผลิต เช่น เหล็กเพลาดำ เหล็กลวด เหล็กแผ่นรีดร้อนชนิดม้วนสำหรับใช้งาน
เหล็กแผ่นรีดร้อนชนิดม้วนสำหรับรีดเย็นต่อ และเหล็กแผ่นรีดร้อนชนิดเหล็กกล้าไร้สนิม เป็นต้น
ซึ่งโดยส่วนใหญ่เป็นเหล็กที่ใช้ในอุตสาหกรรมยานยนต์ ที่ต้องมีการนำเข้ามาจากประเทศญี่ปุ่น เกาหลี
ไต้หวัน เป็นต้น

[]มูลค่าการนำเข้าและส่งออกสินค้าเหล็กของไทย

  ที่มา : สถาบันเหล็กและเหล็กกล้า

จากข้อมูลข้างต้นแสดงให้เห็นว่าปริมาณความต้องการใช้เหล็กในประเทศจะขึ้นอยู่กับทิศทางการพัฒนาอุตสาหกรรมที่มีความต้องการใช้เหล็กสูง
เช่น อุตสาหกรรมก่อสร้าง อุตสาหกรรมยานยนต์ และอุตสาหกรรมเครื่องใช้ไฟฟ้าเป็นสำคัญ
ซึ่งสำหรับในปี 2555 นั้น ศูนย์วิจัยกสิกรไทย มองว่า
อุตสาหกรรมเหล่านี้มีโอกาสที่จะพลิกกลับมาขยายตัวอีกครั้ง
หลังจากที่เผชิญสภาวะที่กดดันค่อนข้างมากตลอดปี 2554 ที่ผ่านมา

ศูนย์วิจัยกสิกรไทยคาดว่า ปริมาณความต้องการบริโภคเหล็กในประเทศของไทยปี 2555
น่าจะมีโอกาสขยายตัวร้อยละ 2 ถึง 7 คิดเป็นปริมาณเหล็กประมาณ 15.2 ถึง 16 ล้านตัน
และเป็นการขยายตัวต่อเนื่องจากปี 2554 ที่คาดว่าจะขยายตัวร้อยละ 7
หรือคิดเป็นปริมาณเหล็กประมาณ 15 ล้านตัน
ท่ามกลางทิศทางการขยายตัวของความต้องการบริโภคเหล็กในประเทศที่เพิ่มสูงขึ้น
ตามการขยายตัวของเศรษฐกิจและความต้องการใช้ในอุตสาหกรรมปลายน้ำต่าง ๆ
ผู้ประกอบการที่อยู่ในอุตสาหกรรมเหล็กอาจจำเป็นต้องเตรียมรับมือกับการเปลี่ยนแปลงของสภาพแวดล้อมทางเศรษฐกิจ
อุตสาหกรรม ควบคู่ไปกับการพัฒนา ศักยภาพการผลิต
รวมถึงเทคโนโลยีการผลิตให้สามารถผลิตเหล็กที่มีคุณภาพได้มากขึ้น ... ”

อย่างไรก็ตาม ในช่วงปี 2554 บริษัทเผชิญกับปัญหาราคาเหล็กที่มีความผันผวน
โดยเฉพาะอย่างยิ่งในช่วงเดือนกันยายน และตุลาคมที่ผ่านมา
ราคาเหล็กมีความผันผวนค่อนข้างมากจากปัญหาเศรษฐกิจในกลุ่มประเทศยุโรป
ซึ่งจัดเป็นความเสี่ยงอย่างหนึ่งในการดำเนินธุรกิจของบริษัท และในปี 2555
บริษัทอาจเผชิญกับปัญหาความผันผวนของราคาเหล็กที่อาจมีแนวโน้มการปรับตัวเพิ่มสูงขึ้นอีกครั้ง
แต่เนื่องจากเหล็กที่ใช้เป็นวัตถุดิบในการผลิตของบริษัทจะจัดอยู่ในกลุ่มเหล็กพิเศษเฉพาะ
(กลุ่มเหล็กรีดเย็นและเหล็กรีดเย็นเคลือบซิลิคอน)
ซึ่งจะมีปริมาณการผลิตและการใช้เพียงเฉพาะในบางกลุ่มอุตสาหกรรมเท่านั้น
ดังนั้นจึงส่งผลดีในแง่ที่ราคาการแกว่งตัวเพิ่มขึ้นหรือลดลงจะช้ากว่ากลุ่มผลิตภัณฑ์เหล็กที่ใช้ในการผลิตของอุตสาหกรรมหลักโดยทั่วไป
ทั้งนี้ ทางบริษัทได้ให้ความสำคัญต่อการติดตามทิศทางการเปลี่ยนแปลงของราคาอย่างใกล้ชิด
ประกอบกับทางบริษัทเป็นผู้นำเข้าเหล็กดังกล่าวโดยตรงจากต่างประเทศ
โดยไม่ได้สั่งซื้อผ่านผู้จัดจำหน่ายในประเทศ ซึ่งจะช่วยลดต้นทุนการผลิตและค่าใช้จ่ายลงได้ส่วนหนึ่ง
นอกจากนี้ บริษัทยังติดต่อซื้อเหล็กจากผู้ผลิตในต่างประเทศหลายราย
ซึ่งจะสามารถช่วยกระจายความเสี่ยงในการสั่งซื้อ
รวมถึงการเจรจาต่อรองราคาเพื่อสร้างความได้เปรียบให้กับบริษัท

1.  กลุ่มลูกค้าเป้าหมาย

บริษัทตระหนักและให้ความสำคัญเป็นอย่างมากต่อการขยายฐานลูกค้าให้เพิ่มขึ้นอย่างต่อเนื่อง
โดยได้วางแผนเกี่ยวกับการจัดหากลุ่มลูกค้าเป้าหมาย โดยกลุ่มลูกค้าเป้าหมายของบริษัท
จะแบ่งออกเป็น 2 ประเภทใหญ่ ๆ ดังนี้

-   กลุ่มลูกค้าที่แยกตามประเภทของผลิตภัณฑ์ ได้แก่

    -   กลุ่มบัลลาสต์ไฟถนน

    -   กลุ่มบัลลาสต์ไฟบ้าน

    -   กลุ่มบัลลาสต์ไฟอาคารสำนักงาน

-   กลุ่มลูกค้าที่แยกตามช่องทางการจำหน่าย ได้แก่

-   กลุ่มลูกค้าประเภทร้านค้าทั่วไป

-   จำหน่ายให้กับร้านค้าส่ง

-   จำหน่ายให้ร้านอุปกรณ์ไฟฟ้าในกรุงเทพและปริมณฑล

-   จำหน่ายให้ร้านอุปกรณ์ไฟฟ้าในแต่ละจังหวัด (รายใหญ่)

-   กลุ่มผู้ผลิตโคมไฟ

-   กลุ่มลูกค้าประเภทโครงการ

-   จำหน่ายให้กับลูกค้าต่างประเทศ

อย่างไรก็ตาม บริษัทพยายามที่จะเข้าถึงกลุ่มลูกค้าเป้าหมายในแต่ละกลุ่มให้ได้มากที่สุด
เนื่องจากสินค้าไฟฟ้าและแสงสว่างเป็นอุปกรณ์จำเป็นต่อการดำรงชีวิตประจำวันของทุกครัวเรือน
ซึ่งถ้าสามารถเข้าถึงลูกค้าในแต่ละกลุ่มได้จะทำให้สามารถขยายช่องทางการจำหน่ายได้มากขึ้น
โดยเฉพาะการนำเสนอสินค้าที่สามารถเข้าถึงกลุ่มลูกค้าได้ง่าย อาทิเช่น หลอดไฟ
และโคมไฟฟ้าบางประเภท จะช่วยให้ง่ายต่อการดำเนินกลยุทธ์ด้านการตลาด
นอกจากนี้บริษัทยังได้วางแผนเตรียมการขยายฐานลูกค้ามากขึ้นผ่านการเพิ่มช่องทางการจำหน่าย
รวมถึงการเพิ่มความหลากหลายของผลิตภัณฑ์ให้มากขึ้นโดยจะเน้นในกลุ่มผลิตภัณฑ์เพื่ออำนวยความสะดวกในบ้าน
และสำนักงาน

1.  การจัดหาผลิตภัณฑ์และวัตถุดิบ

ในส่วนของการผลิตสินค้าของบริษัท ขณะนี้บริษัทมีโรงงานที่ใช้เป็นฐานในการผลิตรวม 2 แห่ง
ซึ่งแบ่งออกเป็น โรงงานเดิม และโรงงานใหม่ ดังนี้

1.  โรงงานใหม่ ตั้งอยู่เลขที่ 9/20 ซอยมั่งมีทรัพย์ หมู่ที่ 5 ถนนเลียบคลองสี่วาพาสวัสดิ์
    ตำบลคอกกระบือ อำเภอเมืองสมุทรสาคร จังหวัดสมุทรสาคร
    โดยในส่วนของโรงงานใหม่จะเดินสายการผลิตเฉพาะส่วนที่เกี่ยวข้องกับการจัดเตรียมวัตถุดิบ
    และประกอบวัตถุดิบ อาทิเช่น การปั๊มเหล็ก การขดลวดให้เป็นคอยล์ ฯลฯ
    เพื่อจัดส่งโดยรถโฟล์คลิฟท์ให้กับโรงงานเดิมเพื่อประกอบ (Assemble)
    เป็นสินค้าสำเร็จรูปต่อไป

2.  โรงงานเดิม ตั้งอยู่เลขที่ 46/67 – 69 ซอยมั่งมีทรัพย์ หมู่ที่ 3 ถนนเลียบคลองสี่วาพาสวัสดิ์
    ตำบลคอกกระบืออำเภอเมืองสมุทรสาคร จังหวัดสมุทรสาคร
    โดยในส่วนของโรงงานเดิมจะเดินสายการผลิตเพื่อประกอบ (Assembly)
    เป็นผลิตภัณฑ์สำเร็จรูป โดยการประกอบจะใช้แรงงานคนเป็นหลัก
    (ซึ่งในอนาคตบริษัทจะสั่งซื้อเครื่องประกอบอัตโนมัติจากต่างประเทศต่อไป)
    โดยในการประกอบจะใช้เวลาไม่เกิน 1 วัน เมื่อประกอบเสร็จแล้ว จะนำไปผ่านการชุบสี
    โดยสินค้าที่ประกอบเสร็จเรียบร้อยจะต้องผ่านการทดสอบทุกตัว
    ซึ่งภายในโรงงานจะพบอัตราการสูญเสีย หรือสินค้าที่มีข้อบกพร่องประมาณ 0.02% เท่านั้น
    ซึ่งทางบริษัทให้ความสำคัญต่อการตรวจสอบคุณภาพ (Quality Control)
    ก่อนการจัดส่งสินค้าให้กับลูกค้า

สำหรับเครื่องจักรที่ใช้ในการผลิตนั้น โดยส่วนใหญ่จะเป็นเครื่องจักรที่ใช้ในการปั๊มเหล็ก
เพื่อประกอบเป็นแกนเหล็ก โดยจะเป็นเครื่องปั๊มเหล็กประเภท High Speed
ซึ่งมีเพียงไม่กี่รายในประเทศไทยที่ใช้เครื่องลักษณะนี้ โดยสามารถผลิตได้ปริมาณ 500 ชิ้นต่อนาที
โดยเครื่องจักรสำหรับปั๊มเหล็ก จะแบ่งออกเป็น 2 เครื่อง คือ

1.  เครื่องปั๊มเหล็ก สำหรับผลิตบัลลาสต์ไฟบ้าน จากประเทศสวิตเซอร์แลนด์

2.  เครื่องปั๊มเหล็ก สำหรับผลิตบัลลาสต์ไฟถนน จากประเทศญี่ปุ่น

  นอกจากนี้ ทางบริษัทยังมีเครื่องจักรสำคัญอื่นที่ใช้ในการผลิต ดังนี้

1.  เครื่องปั๊มเหล็ก สำหรับผลิตหม้อแปลง จากประเทศญี่ปุ่น และไต้หวัน

2.  เครื่องปั๊มเหล็ก ที่จะใช้ในการผลิตฐานบัลลาสต์

3.  เครื่องปั๊มฝาพลาสติก

4.  เครื่องพันขดลวดทองแดง

  ทั้งนี้ ขั้นตอนในการผลิตสินค้าโดยรวม จะมีกระบวนการต่าง ๆ ดังนี้

1.  เริ่มต้นจากการรับสินค้าเข้าจากผู้จัดจำหน่ายวัตถุดิบ หรือตัวแทนจำหน่าย (Supplier)

2.  นำสินค้า เก็บเข้าคลังสินค้า เพื่อเตรียมใช้เป็นวัตถุดิบในการผลิต

3.  เมื่อมีคำสั่งผลิต พนักงานจะเบิกจ่ายวัตถุดิบจากคลังสินค้า เพื่อนำเข้าสู่กระบวนการผลิต
    โดยจะมีวัตถุดิบประเภทหนึ่งต้องผ่านการแปรรูปก่อนเข้าสู่การผลิต

4.  วัตถุดิบที่ผ่านการแปรรูปแล้ว จะถูกเก็บเข้าคลังสินค้า

5.  เมื่อมีคำสั่งซื้อ พนักงานจะนำวัตถุดิบหลักและวัตถุดิบแปรรูป เข้าสู่กระบวนการผลิต
    เพื่อเป็นสินค้ากึ่งสำเร็จรูป

6.  สินค้ากึ่งสำเร็จรูป จะถูกเก็บเข้าคลังสินค้า

7.  พนักงานจะเบิกจ่ายสินค้า เพื่อเข้าสู่การพิมพ์รายละเอียดบนผลิตภัณฑ์ (Print) และบรรจุ
    (Pack) เพื่อเป็นสินค้าสำเร็จรูป

8.  นำสินค้าสำเร็จรูป เก็บเข้าคลังสินค้า เพื่อพร้อมจะส่งมอบให้กับลูกค้าต่อไป

แผนภาพโดยรวมของขั้นตอนการผลิตสินค้า

  []

1.  รายละเอียดเกี่ยวกับการสั่งซื้อวัตถุดิบเพื่อใช้ในการผลิตของบริษัท มีดังนี้

วัตถุดิบสำคัญที่ใช้ในการผลิตของบริษัท ประกอบด้วย

+---------------------+------------------------------------------------+
| ประเภทวัตถุดิบ         | แหล่งที่มา                                        |
+---------------------+------------------------------------------------+
| 1.  เหล็ก            | บริษัทจะเป็นผู้นำเข้าเหล็กเอง                         |
|                     | โดยตรงจากผู้ผลิตและผู้จัดจำหน่ายในต่างประเทศหลายประเทศ |
|                     | เช่น เวียดนามและไต้หวัน                            |
|                     | โดยปริมาณในการสั่งซื้อแต่ละครั้งจ                      |
|                     | ะพิจารณาจากแนวโน้มการผันผวนของราคาเหล็กในช่วงเวลานั้น |
|                     | ๆ เป็นสำคัญ                                      |
+---------------------+------------------------------------------------+
| 2.  ลวด             | บริษัทจะสั่งซื้อจากผู้ผลิตรายใหญ่ในประเทศไทย             |
|                     | โดยจะทำการสั่งซื้อทุก ๆ เดือน                        |
+---------------------+------------------------------------------------+
| 3.  โคมไฟและรางนีออน | บริษัทสั่งซื้อโคมไฟ และ รางนีออน จากทั้งในและต่างประเทศ  |
|                     | โดยจะทำการสั่งซื้อจากระบบ Re-Order Point           |
|                     | ซึ่งจะทำการสั่งซื้อ เมื่อสินค้าถึงจุดสต๊อค Minimum          |
|                     | ที่ได้ตั้งไว้สำหรับรายการนั้น                           |
+---------------------+------------------------------------------------+
| 4.  เม็ดพลาสติก       | บริษัทจะสั่งซื้อจากบริษัทผลิตเม็ดพลาสติก                  |
|     ประเภท Nylon    | ประเภทนี้จากภายในประเทศโดยประมาณการสั่งซื้อต่อเดือนอยู่ที่ |
|                     | 2 ตัน โดยจะทำการสั่งซื้อทุก ๆ เดือน                   |
+---------------------+------------------------------------------------+
| 5.  ตัวต่อไฟ          | บริษัทจะสั่งซื้อตัวต่อไฟโดยการนำเข้าจากต่างประเทศ        |
|     (Connector)     | ซึ่งเป็นบริษัทชั้นนำและน่าเชื่อถือ                        |
|                     | โดยได้มีการนำเข้าจากประเทศจีนและประเทศเยอรมัน       |
|                     | ซึ่งการสั่งซื้อ บริษัทจะแบ่งช่วงเวลาในการสั่งซื้อเป็นทุก ๆ 3   |
|                     | เดือน โดยปริมาณเฉลี่ยต่อครั้งจะอยู่ที่จำนวน 300,000       |
|                     | ชิ้นต่อครั้ง                                        |
+---------------------+------------------------------------------------+
| 6.  สีชุบ             | บริษัทจะสั่งซื้อจาก                                  |
|                     | บริษัทผลิตสีภายในประเทศไทยโดยประมาณการใช้สีต่อเดือนอยู่ที่ |
|                     | 90 -120 ถังต่อเดือน โดยจะทำการสั่งซื้อ 3 – 4          |
|                     | ครั้งต่อเดือน ในปริมาณเฉลี่ยครั้งละ 30 ถัง               |
+---------------------+------------------------------------------------+
| 7.  ฟิล์ม             | บริษัทจะสั่งซื้อจากบริษัทผ                             |
|                     | ลิตฟิล์มภายในประเทศโดยปริมาณการสั่งซื้อต่อเดือนอยู่ที่ประมาณ |
|                     | 300 กิโลกรัม โดยจะทำการสั่งซื้อทุก ๆ เดือน             |
+---------------------+------------------------------------------------+
| 8.  ชิ้นส่วนอิเลคทรอนิคส์ | บริษัทจะสั่งซื้อจากบริษัทผู้ผลิตภายในประเทศ               |
+---------------------+------------------------------------------------+
| 9.  แผงวงจร         | บริษัทจะสั่งซื้อจากบริษัทผู้ผลิตภายในประเทศ               |
+---------------------+------------------------------------------------+

ในการสั่งซื้อวัตถุดิบจากผู้ผลิตหรือผู้จัดจำหน่ายในแต่ละราย บริษัทไม่ได้จัดทำสัญญาซื้อขายแต่อย่างใด

นอกจากในกระบวนการผลิตและขั้นตอนการสั่งซื้อที่ทางบริษัทให้ความสนใจในการพัฒนาและปรับปรุงให้มีประสิทธิภาพและสร้างความได้เปรียบให้กับบริษัทแล้ว
บริษัทยังให้ความสำคัญเกี่ยวกับการบำรุงรักษา (Maintenance)
เครื่องจักรที่ใช้ในกระบวนการผลิต
โดยจะเน้นการบำรุงรักษาให้มีประสิทธิภาพการใช้งานที่ดีอย่างต่อเนื่อง
เพื่อลดปัญหาด้านการสูญเสียให้มีสัดส่วนน้อยที่สุด โดยบริษัทจะมีห้องบำรุงรักษาแม่พิมพ์
(เครื่องเจียรแม่พิมพ์)
ที่ใช้ในการปั๊มเหล็กเพื่อให้แม่พิมพ์สามารถปั๊มเหล็กออกมามีความเรียบแบนมากที่สุด
เพื่อลดปัญหาความบกพร่องและการสูญเสียของวัตถุดิบ

นอกจากนี้ในกระบวนการควบคุมสินค้าคงเหลือภายในโกดังสินค้า
บริษัทได้ใช้โปรแกรมคอมพิวเตอร์เป็นตัวควบคุมการสั่งจ่ายวัตถุดิบ
และการเบิกของที่ใช้ในการผลิตเพื่อควบคุมปัญหาเรื่องการสูญหายของวัตถุดิบที่อาจเกิดขึ้นได้รวมถึงช่วยในเรื่องการวางแผนเพื่อสั่งซื้อวัตถุดิบให้เป็นไปอย่างมีประสิทธิภาพ
และลดต้นทุนด้านการจัดเก็บสินค้าคงเหลือ

ในปัจจุบัน บริษัทมีคนงานที่อยู่ในส่วนของการผลิต ณ วันที่ 31 ธันวาคม 2554 เท่ากับ 169 คน

1.  สภาพปัญหาเกี่ยวกับวัตถุดิบ

ที่ผ่านมา บริษัทมีสภาพปัญหาเกี่ยวกับวัตถุดิบ โดยมีรายละเอียด ดังนี้

1.  ปัญหาความขาดแคลนวัตถุดิบ

  ตลอดระยะเวลาที่ผ่านมา บริษัทไม่เคยประสบปัญหาเรื่องการขาดแคลนวัตถุดิบที่ใช้ในการผลิต
  เนื่องจากวัตถุดิบที่ใช้ในการผลิตแต่ละประเภทไม่ได้จัดเป็นวัตถุดิบที่หายาก
  หรือปริมาณการสั่งซื้อของบริษัท
  จะมีจำนวนมากอย่างมีนัยสำคัญเมื่อเทียบกับปริมาณการผลิตของผู้จัดจำหน่ายแต่อย่างใด

2.  ปัญหาการพึ่งพิงผู้ผลิต / ผู้จัดจำหน่ายวัตถุดิบ

  บริษัทไม่มีปัญหาเรื่องการพึ่งพิงผู้ผลิต / ผู้จัดจำหน่ายวัตถุดิบรายใดรายหนึ่งเป็นพิเศษ
  เนื่องจากตลาดของผู้ผลิต / ผู้จัดจำหน่ายวัตถุดิบ จัดอยู่ในประเภทตลาดที่มีคู่แข่งขันหลายราย
  ซึ่งทางบริษัทสามารถเปรียบเทียบราคา คุณภาพของสินค้า
  รวมถึงความพึงพอใจในการให้บริการจากผู้ผลิต / ผู้จัดจำหน่ายหลายรายได้

  โดยวัตถุดิบที่บริษัทจะต้องสั่งซื้อจากผู้ผลิต / ผู้จำหน่ายในต่างประเทศ จะมีวัตถุดิบ 3 ประเภท
  หลักได้แก่ เหล็ก , ตัวต่อไฟ และ โคมไฟฟ้า โดย ณ วันที่ 31 ธันวาคม 2554
  บริษัทมีสัดส่วนการสั่งซื้อวัตถุดิบภายในประเทศ และต่างประเทศ เท่ากับร้อยละ 58.98 :
  41.02 ตามลำดับ

3.  ปัญหาเรื่องความผันผวนทางด้านราคาวัตถุดิบ

  ในช่วงครึ่งปีแรกของปี 2554 ราคาเหล็กและทองแดง
  ระดับราคาวัตถุดิบได้ปรับตัวอยู่ในระดับที่ค่อนข้างสูง
  และได้ปรับราคาลงมาในระดับที่ค่อนข้างคงที่ในช่วงกลางปี 2554 เป็นต้นมา
  ความผันผวนของวัตถุดิบในปี 2554 นั้นถือว่าเป็นความผันผวนที่น้อยลงเมื่อเทียบกับ
  ความผันผวนของราคาวัตถุดิบในช่วงปี 2551-2553 อย่างไรก็ตาม
  ทางบริษัทได้ปรับมาตรการรองรับในกรณีที่เกิดความผันผวนรุนแรงขึ้น
  โดยให้มีการวางแผนการผลิตที่สั้นลง และทบทวนราคาวัตถุดิบเป็นรายวัน
  เพื่อให้ทราบราคาและแนวโน้มการเปลี่ยนแปลงที่จะเกิดขึ้นข้างหน้า
  นอกจากนี้ทางบริษัทยังได้ดำเนินการปรับราคาสินค้า
  ให้สอดคล้องกับราคาวัตถุดิบให้อยู่ในระดับที่เหมาะสมตามไปด้วย

4.  ปัญหาเรื่องการจัดเก็บวัตถุดิบ

  ปัจจุบันสถานที่ที่ใช้ในการจัดเก็บวัตถุดิบ รวมถึงสินค้าสำเร็จรูปของบริษัท
  จัดได้ว่ามีขนาดพื้นที่เพียงพอต่อความต้องการ แต่อย่างไรก็ตาม
  เพื่อเป็นการรองรับต่อแผนการขยายกำลังการผลิตในอนาคต
  บริษัทอยู่ระหว่างการจัดหาพื้นที่เพื่อใช้ในการจัดเก็บสต็อกสินค้าคงเหลือเพิ่มเติมเพื่อให้เพียงพอต่อความต้องการพื้นที่ที่จะมีขึ้นในอนาคต

1.  สิทธิประโยชน์จากการส่งเสริมการลงทุน

สิทธิพิเศษจากการส่งเสริมการลงทุน

ทางบริษัทได้รับแจ้งมติให้การส่งเสริมจากสำนักงานคณะกรรมการส่งเสริมการลงทุน (BOI) ทั้งสิ้น
3 โครงการ โดยมีรายละเอียดสิทธิประโยชน์ที่ได้รับเงื่อนไขที่สำคัญ ดังต่อไปนี้

1.  โครงการที่ 1 ได้รับอนุมัติเมื่อวันที่ 3 สิงหาคม 2553
    โดยทางสำนักงานคณะกรรมการส่งเสริมการลงทุน ได้มีมติอนุมัติให้การส่งเสริมในประเภท
    5.3 กิจการผลิตชิ้นส่วนหรืออุปกรณ์ที่ใช้กับเครื่องใช้ไฟฟ้า และ ประเภท 5.5
    กิจการผลิตชิ้นส่วนและ/หรืออุปกรณ์อิเล็กทรอนิกส์ หรือ ชิ้นส่วนและ/หรือ
    อุปกรณ์ที่ใช้กับผลิตภัณฑ์อิเล็กทรอนิกส์ มีรายละเอียดสิทธิประโยชน์และเงื่อนไขที่สำคัญ ดังนี้

1.  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบกิจการนั้น

2.  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

3.  ให้ได้รับการยกเว้นอากรขาเข้าเครื่องจักรตามที่คณะกรรมการพิจารณาอนุมัติ
    และจะต้องนำเข้ามาภายในวันที่ 3 กุมภาพันธ์ 2556

4.  จะต้องดำเนินการแล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 36 เดือน
    นับแต่วันที่ออกบัตรส่งเสริม โดยจะต้องแจ้งขอเปิดดำเนินการตามแบบที่สำนักงานกำหนด

5.  เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรใหม่

6.  จะต้องมีทุนจดทะเบียนไม่น้อยกว่า 80 ล้านบาท โดยจะต้องชำระมูลค่าหุ้น ไม่น้อยกว่า
    หกสิบล้านบาท ก่อนวันเปิดดำเนินการ

7.  บุคคลผู้มีสัญชาติไทยจะต้องถือหุ้น ไม่น้อยกว่า ร้อยละ ห้าสิบเอ็ด ของทุนจดทะเบียน

8.  จะต้องมีขนาดการลงทุน (ไม่รวมค่าที่ดิน และทุนหมุนเวียน) ไม่น้อยกว่า หนึ่งล้านบาท

9.  จะต้องดำเนินการตามสาระสำคัญของโครงการที่ได้รับการส่งเสริมในเรื่องดังต่อไปนี้

    1.  ชนิดผลิตภัณฑ์ หลอดไฟฟ้า ชิ้นส่วนหรืออุปกรณ์สำหรับหลอดไฟฟ้า เช่น บัลลาสต์ เป็นต้น
        และชิ้นส่วน หรืออุปกรณ์อิเล็กทรอนิกส์ เช่น PHOTO SWITCH, MOTION CONTROL
        SWITCH, REMOTE PLUG CONTROL SWITCH เป็นต้น

    2.  ขนาดของกิจการ มีกำลังการผลิต ดังต่อไปนี้

-   หลอดไฟฟ้า ปีละประมาณ 1,000,000 ชิ้น

-   ชิ้นส่วนหรืออุปกรณ์สำหรับหลอดไฟฟ้า เช่น บัลลาสต์ เป็นต้น

  ปีละประมาณ 9,600,000 ชิ้น

-   ชิ้นส่วนหรืออุปกรณ์อิเล็กทรอนิกส์ เช่น PHOTO SWITCH, MOTION CONTROL SWITCH,
    REMOTE PLUG CONTROL SWITCH เป็นต้น

  ปีละประมาณ 2,000,000 ชิ้น

  (เวลาทำงาน 24 ชั่วโมง/วัน : 365 วัน/ปี)

  ผลพลอยได้ ได้แก่ เศษหรือของเสียจากกระบวนการผลิต

10. จะต้องดำเนินการให้ได้รับใบรับรองระบบคุณภาพตามมาตรฐาน ISO 9000 หรือ ISO 14000
    หรือมาตรฐานสากลอื่นที่เทียบเท่า ภายใน 2 ปี นับแต่วันที่เปิดดำเนินการ
    หากไม่สามารถดำเนินการได้ภายในกำหนดเวลาดังกล่าวจะถูกเพิกถอนสิทธิและประโยชน์ยกเว้นภาษีเงินได้นิติบุคคลเป็นเวลา
    1 ปี

11. จะต้องตั้งโรงงานในท้องที่จังหวัดสมุทรสาคร
    โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
    และจะต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้อง ทั้งนี้
    ภายในระยะเวลาสิบห้าปีนับแต่วันเปิดดำเนินการ จะย้ายโรงงานไปตั้งในท้องที่อื่นไม่ได้

    1.  โครงการที่ 2 ได้รับอนุมัติเมื่อวันที่ 14 พฤศจิกายน 2554
        โดยทางสำนักงานคณะกรรมการส่งเสริมการลงทุน
        ได้มีมติอนุมัติให้การส่งเสริมในประเภท 5.3
        กิจการผลิตชิ้นส่วนหรืออุปกรณ์ที่ใช้กับเครื่องใช้ไฟฟ้า
        มีรายละเอียดสิทธิประโยชน์และเงื่อนไขที่สำคัญ ดังนี้

1.  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบกิจการนั้น

2.  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

3.  ให้ได้รับการยกเว้นอากรขาเข้าเครื่องจักรตามที่คณะกรรมการพิจารณาอนุมัติ
    และจะต้องนำเข้ามาภายในวันที่ 14 พฤษภาคม 2557

4.  จะต้องดำเนินการแล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 36 เดือน
    นับแต่วันที่ออกบัตรส่งเสริม โดยจะต้องแจ้งขอเปิดดำเนินการตามแบบที่สำนักงานกำหนด

5.  เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรใหม่

6.  จะต้องมีทุนจดทะเบียนเรียกชำระแล้วไม่น้อยกว่า แปดสิบล้านบาท

7.  บุคคลผู้มีสัญชาติไทยจะต้องถือหุ้น ไม่น้อยกว่า ร้อยละ ห้าสิบเอ็ด ของทุนจดทะเบียน

8.  จะต้องมีขนาดการลงทุน (ไม่รวมค่าที่ดิน และทุนหมุนเวียน) ไม่น้อยกว่า ห้าแสนบาท

9.  จะต้องดำเนินการตามสาระสำคัญของโครงการที่ได้รับการส่งเสริมในเรื่อง

    1.  ชนิดผลิตภัณฑ์ หลอดไฟฟ้า

    2.  ขนาดของกิจการ มีกำลังการผลิตหลอดไฟฟ้า ดังต่อไปนี้

-   หลอดไฟฟ้า ปีละประมาณ 72,000,000 ดวง

  (เวลาทำงาน 24 ชั่วโมง/วัน : 365 วัน/ปี)

  ผลพลอยได้ ได้แก่ เศษหรือของเสียจากกระบวนการผลิต

10. จะต้องดำเนินการให้ได้รับใบรับรองระบบคุณภาพตามมาตรฐาน ISO 9000 หรือ ISO 14000
    หรือมาตรฐานสากลอื่นที่เทียบเท่า ภายใน 2 ปี นับแต่วันที่เปิดดำเนินการ
    หากไม่สามารถดำเนินการได้ภายในกำหนดเวลาดังกล่าวจะถูกเพิกถอนสิทธิและประโยชน์ยกเว้นภาษีเงินได้นิติบุคคลเป็นเวลา
    1 ปี

11. จะต้องตั้งโรงงานในท้องที่จังหวัดสมุทรสาคร
    โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
    และจะต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้อง ทั้งนี้
    ภายในระยะเวลาสิบห้าปีนับแต่วันเปิดดำเนินการ จะย้ายโรงงานไปตั้งในท้องที่อื่นไม่ได้

    1.  โครงการที่ 3 ได้รับอนุมัติเมื่อวันที่ 30 ธันวาคม 2554
        โดยทางสำนักงานคณะกรรมการส่งเสริมการลงทุน
        ได้มีมติอนุมัติให้การส่งเสริมในประเภท 5.3
        กิจการผลิตชิ้นส่วนหรืออุปกรณ์ที่ใช้กับเครื่องใช้ไฟฟ้า
        มีรายละเอียดสิทธิประโยชน์และเงื่อนไขที่สำคัญ ดังนี้

1.  ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับแต่วันที่เริ่มมีรายได้จากการประกอบกิจการนั้น

2.  ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคล
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

3.  ให้ได้รับการยกเว้นอากรขาเข้าเครื่องจักรตามที่คณะกรรมการพิจารณาอนุมัติ
    และจะต้องนำเข้ามาภายในวันที่ 30 มิถุนายน 2557

4.  จะต้องดำเนินการแล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 36 เดือน
    นับแต่วันที่ออกบัตรส่งเสริม โดยจะต้องแจ้งขอเปิดดำเนินการตามแบบที่สำนักงานกำหนด

5.  เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรใหม่

6.  จะต้องมีทุนจดทะเบียนเรียกชำระแล้วไม่น้อยกว่า แปดสิบล้านบาท

7.  บุคคลผู้มีสัญชาติไทยจะต้องถือหุ้น ไม่น้อยกว่า ร้อยละ ห้าสิบเอ็ด ของทุนจดทะเบียน

8.  จะต้องมีขนาดการลงทุน (ไม่รวมค่าที่ดิน และทุนหมุนเวียน) ไม่น้อยกว่า ห้าแสนบาท

9.  จะต้องดำเนินการตามสาระสำคัญของโครงการที่ได้รับการส่งเสริมในเรื่อง

    1.  ชนิดผลิตภัณฑ์ โคมไฟฟ้า

    2.  ขนาดของกิจการ มีกำลังการผลิตโคมไฟฟ้า ดังต่อไปนี้

-   หลอดไฟฟ้า ปีละประมาณ 12,000,000 ชิ้น

  (เวลาทำงาน 24 ชั่วโมง/วัน : 365 วัน/ปี)

  ผลพลอยได้ ได้แก่ เศษหรือของเสียจากกระบวนการผลิต

10. จะต้องดำเนินการให้ได้รับใบรับรองระบบคุณภาพตามมาตรฐาน ISO 9000 หรือ ISO 14000
    หรือมาตรฐานสากลอื่นที่เทียบเท่า ภายใน 2 ปี นับแต่วันที่เปิดดำเนินการ
    หากไม่สามารถดำเนินการได้ภายในกำหนดเวลาดังกล่าวจะถูกเพิกถอนสิทธิและประโยชน์ยกเว้นภาษีเงินได้นิติบุคคลเป็นเวลา
    1 ปี

11. จะต้องตั้งโรงงานในท้องที่จังหวัดสมุทรสาคร
    โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัด
    และจะต้องได้รับอนุญาตจากกระทรวงอุตสาหกรรมหรือส่วนราชการที่เกี่ยวข้อง ทั้งนี้
    ภายในระยะเวลาสิบห้าปีนับแต่วันเปิดดำเนินการ จะย้ายโรงงานไปตั้งในท้องที่อื่นไม่ได้

    1.  ผลกระทบต่อสิ่งแวดล้อม

- ไม่มี –

2.  งานที่ยังไม่ได้ส่งมอบ

- ไม่มี -